Faktor | Halilović: U toku su pretresi na šest lokacija, obradili smo više lica iz Istočnog Sarajeva\nHalilović: U toku su pretresi na šest lokacija, obradili smo više lica iz Istočnog Sarajeva\n27.10.2018. / 13:50\nNaveo je da je Kantonalno tužilaštvo formiralo tim koji vodi predmet ubistva dva policajca i da su uključene sve policijske agencije\nMevludin Halilović, policijski komesar Ministarstva unutrašnjih poslova Kantona Sarajevo, na vanrednoj sjednici Općinskog vijeća Novi Grad istakao je da je sigurnosna situacija u Kantonu Sarajevo jučerašnjim ubistvom dvojice policajca u naselju Alipašino Polje narušena, ali da u saradnji sa svim sigurnosnim agencijama tragaju za počiniocima, kako ga je nazvao, tog gnusnog zločina.\nHalilović je kazao i da problem sa krađom automobila na području Kantona Sarajevo traje još od 1996. godine te da su oni upozoravali da se ta djela moraju okvalifikovati kao organizovani kriminal i da nadležan bude Sud BiH i ostali državni organi. Dodao je i da je neophodna bolja saradnja između sigurnosnih agencija, koja je prema njegovim riječima prvi put realizovana jučer nakon ubistva policajaca.\n“Problem teških krađa motornih vozila u Kantonu Sarajevo je statistički smanjen, ali nije riješen. Do jučer nismo imali adekvatnu saradnju sa svim policijskim agencijama. Jučer smo naišli na punu saradnju sa MUP-om RS, SIPA-om, FUP-om i Graničnom policijom BiH. Međutim, ovaj problem, ukoliko ne bude nastavljena saradnja, kao u posljednja 24 sata, neće biti riješen. Jer, MUP KS-a problem sa organizovanim kriminalom ne može riješiti parcijalno. Statistički imamo smanjenje krađa vozila, ali imamo povećanje broja napada na policijske službenike, pogotovo uz upotrebu vatrenog oružja, 2016. imali tri slučaja napada na policijske službenike uz upotrebu vatrenog oružja, 2017. tri slučaja, 2018. zaključno sa zadnjim slučajem imali smo četiri“, rekao je Halilović.\nNaveo je da je Kantonalno tužilaštvo formiralo tim koji vodi predmet ubistva dva policajca i da su uključene sve policijske agencije.\n“Do sada smo obradili više lica sa prostora Istočnog Sarajeva. Te aktivnosti nastavljaju se i danas. U toku su pretresi na području Pala i Istočnog Sarajeva na šest lokacija. Angažovan je veći broj policijskih službenika iz MUP-a RS, MUP-a KS i iz Državne agencije za istrage. Uprava policije MUP-a KS je stanje podigla na najviši nivo. Uveli smo i promjenu radnog vremena u cilju pokrivanja cijelog prostora Kantona Sarajevo. Prostor se intenzivno pretražuje. Nastojimo doći do podataka o licima i izvršiocima ovog djela. O istrazi ne mogu govoriti, ali mogu reći da je više lica privedeno, da se s njima radi, da su u toku pretresti i da se traže predmeti koji su poslužili za izvršenje ovog djela“, naglasio je Halilović.\nSemir Efendić, načelnik Općine Novi Grad kazao je da po njegovom mišljenju Općinsko vijeće predstavlja sve građane općine u kojoj se desilo ubistvo dva policajca, koje je ukupno treće u posljednjih pet godina.\n“Mislim da bi otprilike u tri pravca trebala da bude uloga Općinskog vijeća Novi Grad koje će u ime građana zahtijevati određene stvari kada je sigurnosna situacija u pitanju. Prije svega mislim da je MUP KS na neki način ostavljen sam u ovom poslu. Po definiciji ovo bi trebao da bude posao državnih policijskih agencija, bilo da se radi o organizovanom kriminalu, bilo da se radi o terorizmu“, naglasio je Efendić.\nMevludin HalilovićSemir EfendićautomafijaMUP KS\nDan poslije: Sarajevska policija se oglasila o dojavama o bombama\nPregledi još traju\nHadžiabdić: Dojave o bombama upućene telefonom su iz BiH, mailovi školama stigli iz inostranstva\nKomesara opet ponijelo...\nSelimović optužio medije da podučavaju dojavljivače bombi, pa im objasnio da neće biti otkriveni!?\nSa ruske domene\nOvo je prijeteća poruka koja je stigla na mailove sarajevskih škola\nPodržavao režim u RS-u\nGovedarica isključio Kostadina Vasića iz SDS-a


Racionalizacija - Blic Online\nUžice sprema 100 otkaza u javnom sektoru, seča počinje iz kancelarija\nBrnabić: Dobri rezultati omogućili manje otpuštanja\nUspešna fiskalna konsolidacija dala je prostora vladi da ne mora da žuri sa racionalizacijom zaposlenih u javnoj upravi, da se urade bolje analize, kao i da otpuštanja službenika budu manja, izjavila je danas ministarka državne uprave i lokalne samouprave Ana Brnabić, ističući da je ključno da u tom procesu ne opadne kvalitet usluga građanima.\nBrnabić:Ima političke volje da se sredi javna uprava\nRODITELJI BI DA PLAĆAJU DA SAČUVAJU ŠKOLU Nude 15 evra mesečno da ne ugase OŠ "Đuro Strugar"\nRoditelji učenika OŠ "Đuro Strugar" spremni su da plaćaju mesečnu naknadu kako se ova škola ne bi ugasila, a njeni đaci pridružili vršnjacima u OŠ "Ratko Mitrović".\nOTPUŠTANJA U JAVNOM SEKTORU Ožegović: Nastavak racionalizacije nakon formiranja vlade\nNastavak procesa racionalizacije u javnom sektoru sačekaće novu vladu i od tog procesa se neće odustati, izjavio je danas državni sekretar Ministarstva državne uprave i lokalne samouprave Srbije Željko Ožegović.\nPočela racionalizacija u javnom sektoru: Više zahteva za otpremninu u aprilu\nOTKAZI U 120 OPŠTINA Počelo rezanje broja zaposlenih, ali sad kreću PROVERE\nTačno 131 opština napravila je rezove u redovima svojih zaposlenih i o tome obavestila Vladu Srbije, saznaje "Blic".\nPenzionisani radnici MUP-a smatraju da policijskim službenicima koji su se, kako je navedeno u današnjem saopštenju, ogrešili o kodeks policije nije mesto u MUP-u Srbije, zbog čega podržavaju najavu ministra unutrašnjih poslova Nebojše Stefanovića o dekriminalizaciji policije i racionalnijoj organizaciji tog ministarstva.\nMUP: Nijedan časni policajac, trudnica ili porodilja neće biti otpušteni\nNijedna trudnica, porodilja, samohrana majka neće ostati bez posla. Isto tako, policajci koji časno i profesionalno obavljaju svoju dužnost, kao i ratni veterani koji su zadužili Srbiju i MUP, kao i svi ljudi bez mrlje u radnoj biografiji ostaju na svojim radnim mestima, ističe Biljana Popović Ivković, načelnica Odeljenja za medije MUP-a.\nUdovički: Kasni se s otkazima, narednih dana tačan broj maksimalno zaposlenih\nMinistarka državne uprave i lokalne samouprave Kori Udovički priznaje da se kasni sa racionalizacijom i otpuštanjem viška zaposlenih, ali tvrdi da će već u narednih nekoliko dana biti poznato koliki je to maksimalni broj zaposlenih koji će moći da ostanu da rade u javnom sektoru.\nŠTA ZNA MINISTAR ŠTA JE ŠTEDNJA Gašić kupuje 73 automobila\nU trenutku kad država poziva na opštu štednju, ministar odbrane Bratislav Gašić kupuje čak 73 automobila.\nMinistarstvo: Odredbe Zakona ne dovode do prinudnog penzionisanja\nZakon o načinu određivanja maksimalnog broja zaposlenih u javnom sektoru ima za cilj da spreči da se tehnološkim viškom proglase zaposleni koji ispunjavaju uslov za penziju i tako im se isplate otpremnine, kao i da spreči, odnosno, smanji otpuštanje radnika kada je racionalizacju moguće realizovati penzionisanjem i preraspodelom zaposlenih, saopštilo je danas Ministarstvo državne uprave i lokalne samouprave.\nUdovički: Racionalizacija hitan i kratkoročni prioritet Vlade Srbije\nRacionalizacija zaposlenih u javnom sektoru je hitan i kratkoročan prioritet Vlade Srbije, kojom lociramo predimenzionirane funkcije i racionalizujemo broj poslova, što inače mora postati predmet stalnih nastojanja u javnom sektoru, saopšteno je danas iz kabineta potpredsednice Vlade Srbije i ministarke državne uprave i lokalne samouprave Kori Udovički.\nSelaković: Pripremamo mere za racionalizaciju zaposlenih\nMinistar pravde Nikola Selaković najavio je danas da to ministarstvo priprema mere o racionalizaciji broja zaposlenih u pravosuđu ističući da neometano obavljanje poslova u pravosuđu ne sme da pati zbog racionalizacije.\nVerbić: Cilj da se zadrže najkvalitetniji, a odu oni koji to žele\nMinistar prosvete Srđan Verbić izjavio je danas da je cilj racionalizacije u toj oblasti da se zadrže najkvalitetniji, a da otpremnine prvo dobiju oni koji sami žele da odu iz prosvete.\nMijatović: Otpuštanja nužna, ali 9.000 ljudi nije dovoljno\nPredlogom zakona o načinu određivanja maksimalnog broja zaposlenih u javnom sektoru, koji je Vlada Srbije danas utvrdila, otvoren je prostor za racionalizaciju javnog sektora, odnosno smanjenje broja onih koji rade za državu, ali još nije poznato koliko će to smanjenje biti.\nUdovički: Ne možemo da otpustimo 75.000 ljudi\nDanas o smanjenju broja zaposlenih u državnoj upravi\nMinistarka državne uprave i lokalne samouprave Kori Udovički danas će predstaviti plan smanjenja broja zaposlenih u državnoj upravi.


"Dok ne prođe pandemija struja ne poskupljuje u Srpskoj" - epiCentar INFO\n“Dok ne prođe pandemija struja ne poskupljuje u Srpskoj”\nStruja u RS neće poskupjeti do daljnjeg, dok ne prođe pandemija virusa korona, čije posljedice svi preživljavaju i trpe, od sistema ERS, preko dobavljača, radnika i građana.\nOvo je na današnjoj konferenciji za novinare potvrdio generalni direktor ERS Luka Petrović.\nOn je naveo da su 2019. i 2020. godine bile najteže u poslovanju sistema ERS zbog loše hidrologije, zaustavljanja pogona HE Plat usljed havarije, kao i virusa korona koji je prouzrokovao nižu cijenu električne energije i manje prihode zbog slabije potražnje na međunarodnom tržištu.\n– U ove dvije godine prihodi su bili manji za 85 miliona KM, a u sistemu ERS je ušteđeno oko 31 milion KM, kako na održavanju, tako i na izdacima na plate, pa se poslovalo se ukupnim minusom od 54 miliona – istakao je Petrović.\nOn je dodao da se u 2019. godinu ušlo sa gubicima od 44 miliona KM, a već prvog marta ove godine ERS ne duguje nijednu marku dobavljačima.\n– Tome je doprinijela i dobra proizvodnja u prva dva mjeseca ove godine, pa do danas imamo 40 miliona KM prihoda više, što je popravilo bilanse, uvećalo proizvodnju i izmirilo sve obaveze koje su dospjele do 1. marta – rekao je generalni direktor ERS.\nOn ističe da je riječ o stabilnom preduzeću koje izvršava sve svoje obaveze, ali da ima problema u RiTE Gacku i Ugljevik koji negativno posluju.\n– Zbog svog negativnog poslovanja ta preduzeća imaju dugove prema dobavljačima za izvođenje radova, a zajedničkim angažmanom uprava tih preduzeća i uprave ERS iznalazimo načine za izmirivanje dugovanja, kako bi ona uspješno poslovala i obavlila remonte koji počinju već 1. aprila, u cilju stabilnog elektroenergetskog sistema – kazao je Petrović.\nOn je zaključio da je ERS, pored svih poteškoća, uspjela da maksimalno iskoriti proizvodne kapacitete i bude stabilna i likvidna u poslovnom i finansijskom smislu.\n– Razlog velikog minusa prošle godine je prvenstveno isplata stimulativnih otpremnina u pet elektridistributivnih preduzeća- istakao je Petrović.\nPetrović je najavio da će ove godine početi i reorganizacija proizovodnih preduzeća, gdje će se posvetiti pažnja racionalizaciji proizvodnih troškova, ali i radne snage, jer ima mjesta za dodatne uštede.\n– Što se više napravi ušteda u sistemu veća je mogućnost održavanja niske cijene struje, koja je sad najniža u BiH i regionu. – istakao je generalni direktor ERS.\nTags: cijena, društvo, električna energija, LUKA PETROVIĆ, Republika Srpska\nPrevious RS: U januaru na birou rada oko 83.000 osobe\nNext Ovo su imena novih direktora prijedorskih preduzeća


Saradnja u oblasti odbrane sa Rusijom na istorijskom vrhuncu\nBeograd, 30. avgust 2021.\nPotpredsednik Vlade Republike Srbije i ministar odbrane Nebojša Stefanović sastao se danas sa zamenicom ministra odbrane Ruske Federacije Tatjanom Ševcovom, koja boravi u prvoj zvaničnoj poseti našoj zemlji.\nStefanović je tom prilikom izrazio zahvalnost Ruskoj Federaciji na kontinuiranoj podršci po pitanju očuvanja teritorijalnog integriteta i suvereniteta Republike Srbije i principijelnom nepriznavanju takozvanog Kosova.\nPotpredsednik Vlade je istakao da je saradnja u oblasti odbrane sa Ruskom Federacijom na istorijskom vrhuncu, što pokazuje i sinoć otvoreno takmičenje „Čuvar reda“ u Kraljevu, a čija je organizacija u okviru „Međunarodnih vojnih igara 2021“ ove godine prvi put poverena Srbiji.\nOn je ocenio da susreti na najvišem nivou svakako doprinose održavanju visokog nivoa naše saradnje u oblasti odbrane, čiji su najjači segmenti vojnoekonomska i vojnotehnička saradnja.\nZamenica ministra odbrane Ruske Federacije, zadužena za budžet i finansije, istakla je da joj je zadovoljstvo što je imala priliku da lično prisustvuje svečanom otvaranju takmičenja „Čuvar reda” i prvi put poseti Srbiju sa kojom Rusija ima tradicionalno prijateljske odnose i kojoj je ove godine poverila da bude jedan od 11 zemalja domaćina Međunarodnih vojnih igara.\nŠevcova je visoko ocenila saradnju u oblasti odbrane i istakla da će se ona i u narednom periodu razvijati, posebno u vojnotehničkoj, vojnobrazovnoj i vojno-vojnoj oblasti, navodi se u saopštenju Ministarstva odbrane.


Danas je Svetski dan ptica selica\nIzvor: Radio Televizija Vojvodine, 09.Maj.2020, 12:48\nSvetski dan ptica selica obeležava se danas pod sloganom "Ptice povezuju naš svet", a tim povodom Društvo za zaštitu i proučavanje ptica Srbije predstavilo je sedam vrsta koje lete dalje od drugih.\nMeđu njima je indijska guska (Anser indicus), koja prosečno prelazi tokom seobe 3.000 do 5.000 kilometara, a koja u sebou kreće iz Mongolije, Tibetanske visoravni i iz severne Kine, tokom seobe prelazi preko Himalaja koristeći manje od deset procenata dostupnog kiseonika i dostižući >> Pročitaj celu vest na sajtu Radio Televizija Vojvodine << visinu i do 7.000 metara, a da za to ne koristi pomoć vetra.\nNa listi je i Šljuka livadarka (Gallinago media), kojoj je prosečna razdaljina koju prelazi tokom seobe 6.800 km, a koja bez pomoći vetra dostiže brzinu i do 97 km/h.\nLaponska muljača (Limosa lapponica) u Srbiji je retka vrsta u periodu seobe, a prosečna razdaljina koju prelazi tokom seobe je 11.000 km. Njen put od Aljaske do Novog Zelanda drži rekord za najduži ptičji let bez prestanka, leti preko 11.000 km bez odmora.\nMeđu ovim pticama je i velika sprutka (Calidris canutus), takođe retka vrsta u Srbiji u periodu seobe, a prosečna razdaljina koju pri tome prelazi je 15.000 km i to s rasponom krila od samo 20 centimetara.\nNa list je i adelijski pingvin čija je prosečna razdaljina koju prelazi tokom seobe 17.600 km, a koja prateći sunce polazi iz gnezdeće kolonije do mesta na kome zimuje u oblasti Ross Sea of Antarctica i nazad.\nTankokljuni zovoj je ptica koja prelazi tokom seobe 30.000 km, jer se svake godine seli sa mesta na kojima se gnezdi u Tasmaniji i južnoj Australiji na Kamčatku na Ruskom dalekom istoku, da bi potom nastavio dalje do Aleutskih ostrva na Aljasci, a zatim se okrenuo oko Tihog okeana i vratio se duž zapadna obala Severne Amerike.\nInače, najveću udaljenost prelazi arktička čigra (Sterna paradisaea) čija je prosečna razdaljina koju prelazi tokom seobe 90.000 km, što je daleko najduža seoba poznata u životinjskom carstvu, a koju ova ptica prelazi od Grenlanda na severu do mora Veddela na jugu.\nNije čudno što je epsko putovanje ovog svetskog putnika inspirisalo logotip BirdLife Internationala, čiji je predstavnik za Srbiju ovdašnje Društvo za zaštitu i proučavanje ptica, ilustrujući time globalni uticaj ove mreže na zaštitu ptica i prirode.\nSvetski dan ptica selica: Prelaze čak 90.000 kilometara tokom celog ciklusa seobe\nSvetski dan ptica selica obeležava se danas pod sloganom "Ptice povezuju naš svet", a tim povodom Društvo za zaštitu i proučavanje ptica Srbije predstavilo je sedam vrsta koje lete dalje od drugih...Među njima je indijska guska (Anser indicus), koja prosečno prelazi tokom seobe 3.000 do 5.000...\n09.Maj.2020: Radio Televizija Vojvodine


BEČIĆ: Ne želim da pomislim da je EU završena priča, ponosno tvrdim da Evropa bez Crne Gore nije cjelovita – Portal Luca\nBEČIĆ: Ne želim da pomislim da je EU završena priča, ponosno tvrdim da Evropa bez Crne Gore nije cjelovita\nEvropa nije cjelovita bez Crne Gore i drugih zemalja Zapadnog Balkana, kazao je predsjednik Skupštine Aleksa Bečić, dodajući da ne želi nijednog trenutka da pomisli da je Evropska unija završena priča.\nBečić je danas govorio na Evropskoj konferenciji predsjednika parlamenata Savjeta Evrope u Atini, na temu Zajednička budućnost svih Evropljana.\nKako je saopšteno iz Skupštine, konferencija je okupila gotovo 40 predsjednika parlamenata, 400 poslanika i 36 generalnih sekretara skupština.\nBečić je rekao da je Evropa izuzetan primjer kako jedan kontinent, sa svim svojim kultuloroškim, geografskim, istorijskim i drugim različitostima, uspijeva da ulije nadu da je ideja zajedničke budućnosti svih ljudi na tom prostoru zaista moguća.\nOn je kazao da je Crna Gora mala država na tlu Evrope, ali da se malo gdje može naići „na srce prostrano i otvoreno za svakog namjernika iskrenih i časnih vrijednost, a ponekad i hladno kao stijena“.\n-Malo gdje ćete naići na srdačnost i toplinu, a sa druge strane na gordost i poštenje kao način kako treba živjeti-dodao je Bečić.\nKako je naveo, raezultati su mjerilo rada, i to prepoznaju i visoki zvaničnici EU.\n-Koji svojim afirmativnim izjavama i riječima podrške potvrđuju da je Crna Gora u evrointegracijama vodeća država u regionu, što me čini radosnim i srećnim, a sa druge strane odgovornim da na kraju ovog integracionog procesa ugledamo nas u Evropi, da sunce Crne Gore sija i za vas- kazao je Bečić.\nOn je rekao da nijednog trenutka ne ćeli da pomisli da je EU, kako neki kažu, završena priča.\n-Evropa, bez zemalja Zapadnog Balkana, ponosno tvrdim bez Crne Gore, nije cjelovita- poručio je Bečić.\nKako da ne – samo što ste Crnu Goru vi srbočetnici i klerofašisti ćušnuli najmanje 5 godinah dalje od Evrope.


Marija Janjušević: Naprednjaci da se ograde od Vučićevih mizogenih izjava | Двери\nMarija Janjušević: Naprednjaci da se…\nNarodna poslanica Dveri Marija Janjušević pozvala je na konferenciji za novinare u Narodnoj skupštini sve pristojne članove SNS da se ograde od mizogenih izjava Aleksandra Vučića, koje je izrekao prilikom otvaranje turske fabrike u Kraljevu.\n„Ovo nije prvi put da Aleksandar Vučić narušava dostojanstvo žena u Srbiji, i niko iz SNS do sada se nije ogradio od takvih izjava. On je izjavljivao i da žene u Srbiji ne žele da rade, a „mogu volu rep da iščupaju“.\nSvojim izjavama uvredio je sve žene u Srbiji, a to su nečije majke, supruge i ćerke, nudeći ih turskim investitorima, koje pritom naziva „braća Turci“. Mi nemamo problem što on ima tako prisne odnose sa njima, ali nećemo dozvoliti da žene u Srbiji budu u nedogled ponižavane, dovoljno je poniženje što imaju predsednika koji se tako ponaša.\nPredsednik države ne bi smeo ni da pomisli da daje izjave tipa: „Ne brinite Turci, ima još jeftinih Srpkinja!“ – rekla je poslanica Janjušević.\nOna se ovom prilikom izvinila svim ženama u Srbiji i poručila da je Aleksandar Vučić pokušavajući da bude duhovit, ispao smešan.\n„Ono što je tužno, ne može nikako biti smešno.“- poručila je narodna poslanica Dveri.\nCategory: Изјаве 23. октобра 2018. Leave a comment\nTags: IzjaveKraljevoMarija JanjuševićSNSVučić\nPreviousPrevious post:Boško Obradović: Da li vlast planira da privatizuje „MB-namenska“ u LučanimaNextNext post:Savez za Srbiju u Staroj Pazovi: Protiv crnih džipova i praznih džepova


Srpski agrar da postane najplodonosnija oblast privrede\nAktuelno / Štampa / Srpski agrar da postane najplodonosnija oblast privrede\nIzjavio ministar Glamočić na Trećem poljoprivrednom forumu „Hrana za Evropu“\n„Agroprivreda predstavlja veliki razvojni potencijal Srbije i naš je zadatak da doprinesemo njegovom što boljem iskorišćenju i unapređenju“, rekao je ministar poljoprivrede, šumarstva i vodoprivrede prof. dr Dragan Glamočić na otvaranju Trećeg poljoprivrednog foruma „Hrana za Evropu – investirajmo u agroprivredu Srbije“ u Subotici.\n„Naš cilj je da srpski agrar postane najplodonosnija oblast privrede naše zemlje, privlačan teren za domaće i strane direktne investicije i mesto za razvoj agrobiznisa i ekonomije u celini“, istakao je ministar Glamočić.\nOn je naglasio da kroz agrarnu politiku ministarstvo intenzivno radi na motivisanju i edukaciji poljoprivrednika kako bi se povećali prinosi i unapredila ukupna poljoprivredna proizvodnja.\n„U centar zalaganja stavljamo gazdinstvo koje je spremno da jača i da podigne proizvodnju ukrupnjavanjem poseda, nabavkom mehanizacije i primenom savremenih agrotehničkih mera“, rekao je ministar Glamočić i dodao da poljoprivrednici moraju biti spremni za mnogo veću konkurenciju u procesu pristupanja EU.\nMinistar je naveo da su našoj poljoprivredi neophodna kapitalna i tekuća ulaganja u primarnu proizvodnju, prerađivačku industriju, skladišne, prodajne i distributivne kapacitete, kao i u infrastrukturu.\n„Sebi smo postavili visoke ciljeve, ali smo sigurni da ćemo uspeti da povećamo produktivnost i efikasnost, unapredimo i iskoristimo izvozni potencijal, modernizujemo proizvodnju a bezbednost hrane i prehrambenu sigurnost podignemo na najviši nivo“, saopštio je ministar Glamočić.\nOn je dodao da je potrebno raditi još bolje i predanije kako bi se agrar revitalizovao, bruto domaći proizvod porastao a konkurentnost proizvoda podigla na viši nivo.\n„Činimo sve što je potrebno da domaćem agrobiznisu donesemo dugo očekivan procvat. Mi smo zemlja visoke poslovnosti, pogodno tlo za ulaganja, pouzdani smo partneri i kolege od poverenja“, zaključio je ministar Dragan Glamočić.


Đoković objasnio zašto je igrao protiv Nadala - BIGportal.ba\n26 Oktobra, 2019 26 Oktobra, 2019 045\nSrpski teniser Novak Đoković objasnio je zašto je odabrao da igra egzibicioni meč protiv Rafaela Nadala.\nĐoković se tokom nedelje sastao sa Nadalom na egzibicionom meču u Kazahstanu, gde je izgubio posle tri seta.\nNjihov duel u Nur-Sultanu bio je povod da se oglase organizatori turnira u Beču, koji se igrao iste nedelje kada i duel u Kazahstanu, koji su kritikovali Novaka i Rafu.\nOni su naveli da je pogrešno da se pre turnira ATP kategorije (istovremeno se igrao i turnir u Bazelu) odabere igranje egzibicionog meča.\n“Nas dvojica imamo divno rivalstvo koje traje celu našu karijeru i nastavlja se. Naš odnos i međusobno poštovanje na terenu i van njega nam dozvoljava da igramo egzibicione mečeve i da pomažemo fondacijama jednog i drugog”, naveo je Đoković.\nNovakovo odustajanje od turnira iz Serije 500 u Beču i Bazelu omogućilo ne Nadalu da od 4. novembra preuzme prvo mesto ATP rang liste, bez obzira na ishod Mastersa u Parizu, gde Srbin brani finale, koji počinje naredne nedelje.


Sindikat obrazovanja, nauke i kulture RS insistira na zbrinjavanju tehnoloških viškova u prosvjeti\nSindikat obrazovanja, nauke i kulture Republike Srpske boriće se za svako radno mjesto, za svakog zaposlenog člana sindikata, da poslodavac nađe radno mjesto za sve koji ostanu bez posla prilikom mjenjanja statusa i zatvaranja određenog broja škola na području RS, izjavio je Dragan Gnjatić, predsjednik ovog Sindikata, javlja Anadolu Agency (AA).\nObjavljeno 17.07.2017 12:49\nNaglasio je da Sindikat institira na tome da se radnici zbrinu i da prilikom odlučivanja o budućnosti škola vodi računa i o učenicima i o nastavnom osoblju zaposlenom u tim školama.\nKao rješenje prilikom zbrinjavanja tehnoloških viškova koji bi mogli ostati bez posla u 89 škola u manjim sredinama koje imaju mali broj učenika, Gnjatić je naveo da može biti zadržan što veći broj odjeljenja, da pojedini radnici mogu biti angažovani u produženim boravcima, a da dio može biti penzionisan.\nDok se čeka odluka Vlade RS o tome koje će škole promjeniti satatus u područne, te koja područna odjeljenja će biti zatvorena, sindikalci su upozorili da RS ima veliki problem zbog nedostatka pronatalitetne politike.\nAleksandar Čavić, demograf, na konferenciji za novinare koju je danas u Banjaluci organizovao Sindikat, rekao je da problem demografskog sunovrata nije samo problem Ministarstva prosvjete i kulture.\nPrema njegovim riječima, u 2015. godini samo jedna od 64 jedinice lokalne samouprave - Banjaluka, imala je pozitivan prirodni priraštaj.\n"U budućem periodu možemo očekivati lagano zatvaranje i obrazovnih i zdravstvenih ustanova u rubnim područjima ako se održi administrativni kriterijum koji je nametnulo Ministarstvo prosvjete o broju odjeljenja u školama i ako ne bude usvojena pronatalitetna politika RS", rekao je Čavić.\nNaglasio je da se pronatalitetna politika počela provoditi prije 20 godina sada bi imala rezultate, a RS je u poslijeratnom periodu ostala bez između 200 i 260 hiljada stanovnika.\nDimitrije Ćeranić, član odbora Sindikata obrazovanja RS, istakao je da mjera gašenja škola urušava sigurnost prijeko potrebnu roditeljima u RS. Govoreći o uštedama koje pominje Vlada RS od oko pet miliona KM na godišnjem nivou, postavio je pitanje - u šta ih Vlada planira uložiti i hoće li to povećati broj djece u RS.


Materijali - Stranica 6 od 15 - GRENEF\nSklonost ka prirodnim materijalima oduvek je bila izražena u istoriji gradnje, kako u zidarstvu tako i u završnom oblaganju fasada. To je, slobodno možemo reći, trend...\nVII Međunarodna naučno stručna konferencija “Sfera 2019:Tehnologija betona“ uspješno je završena u Sarajevu. Okupila je najveći broj učesnika do sada koji su stigli s područja cijele...\nDošlo je proleće, a sa prolećem i najava građevinske sezone. Ono što je činjenica je da se upravo ovaj početak najavljuje na najvećoj smotri u Srbiji,...\nTIM IZOLIRKA D.O.O. Šid, kao vodeća fabrika u proizvodnji hidroizolaconih i termoizolacionih materijala menja svoje poslovno ime i postaje FRAGMAT S. Moderna gradnja zahteva da građevine...\nSlogan kao strateški pristup kompanije Intervju: Đorđe Radulović, direktor kompanije ZORKA OPEKA Zorka Opeka predstavlja firmu koja uspešno posluje već 40 godina. Proizvodnja se zasniva na...\nHolandska arhitektonska firma OMA ažurirala je robnu kuću Saks Fifth Avenue na Manhattanu staklenim eskalatorom koji se pojavljuje u više različitih boja. Stepenice OMA spajaju prizemni,...\nNaša vizija za proizvode sa smanjenim ugljen-dioksidom CO2 postaje realnost sa pridruživanjem vodećim kompanijama koje imaju za cilj i planiraju proizvodnju sa smanjenim ugljen-dioksidom CO2: IKEA,...\nMikrocement, kao materijal nastao je davno, naravno za potrebe industrije. Zbog velike sličnosti sa betonom postaje veoma interasantan materijal u vreme industrijskog dizajna. Na našem prostoru...\nStrana 6 od 15« Početna‹ Prethodna2345678910Sledeća ›Poslednja »


Sud u Novom Sadu fudbalskog sudiju prvostepeno osudio na 15 meseci zatvora i 10 godina zabrane rada zbog zloupotrebe službenog položaja | Blok vesti\nSud u Novom Sadu fudbalskog sudiju prvostepeno osudio na 15 meseci zatvora i 10 godina zabrane rada zbog zloupotrebe službenog položaja\nFudbalski sudija Srđan Obradović prvostepeno je osuđen na 15 meseci bezuslovne kazne zatvora zbog zloupotrebe službenog položaja, potvrđeno je za Insajder u Višem sudu u Novim Sadu.\n"Posebno odeljenje za suzbijanje korupcije Višeg suda u danas objavljenoj prvostepenoj presudi navodi da je Obradoviću izrečena mera zabrane vršenja funkcije fudbalskog sudije u trajanju od 10 godina, kao i bilo koje druge funkcije u Fudbalskom savezu Srbije", rekla je za Insajder portparolka Višeg suda Jelena Ostojin.\nPrema pisanjima medija Obradović je osuđen zbog zloupotrebe službenog položaja na utakmici između subotičkog Spartaka i Radničkog iz Niša, odigranoj 13. maja 2018. godine u Subotici.\n"On je na pomenutoj utakmici favorizovao domaći tim i tako ga stavio u povoljniji položaj u odnosu na gostujuću ekipu. Meč je završen rezultatom 2:0 za subotički klub, a sporan je bio dosuđeni penal", prenosi N1.\nNa izrečenu presudu zainteresovane strane imaju pravo žalbe u roku od 15 dana od dobijanja presude, a, kako prenosi N1, Obradovićev branilac je najavio da će se žaliti.\nU serijalima Pravila igre iz 2008. godine i Prvenstvo u prevari iz 2016. novinari Insajdera bavili su se zloupotrebama u fudbalu iznoseći brojne dokaze o tome da je fudbal sport reketiranja, podmićivanja, pranja novca…\nPrevious articleEMA: AstraZeneka vakcina ne nosi poseban rizik, analize se nastavljaju\nNext articleHIMNU NEPOSTOJEĆE DRŽAVE NEMA KO DA SLUŠA: Španci zalepili novi šamar kosovskim separatistima


Halsman: Uložen veliki napor od strane Zapada da dođe do hapšenja\nDok je bi na slobodi, Radovan Karadžić je pored Ratka Mladić bio glavna smetnja punoj integraciji Srbije u evroatlantsku zajednicu zemalja, kaže Džon Halsman, ekspert u Nemačkom savetu za spoljnopolitičke odnose u Bonu. Kako nam je rekao u razgovoru za naš program, Evropa pozdravlja hapšenje Karadžića kao ključnu prekretnicu ne samo za Srbiju već i za Zapadni Balkan u celini.\n«Ovde, u Evropi reakcije su: «Ovo je ogroman pomak u prilog uključivanja Srbije u evropske tokove. To je bio poslednji zahtev koji je tražen od Srbije da ga ispuni. Reagovanja na vest da je Karadžić uhapšen, gotovo su jednodušno pozitivna u najrazličitijim strankama i grupacijama u evropskim zemljama. To će svakako biti od pomoći Srbiji u pregovorima o bližim vezama sa Evropom, investicijama i političkim odnosima sa Evropskom Unijiom u celini. Mislim da je ovo velika pobeda za Tadića.»\nHalsman pritom dodaje da je u poslednjih nekoliko meseci na Tadića i novu koalicionu vladu Srbije izvršen ogroman pritisak da se reše Karadžića.\n«Mislim da je uložen veliki napor od strane Zapada da dođe do hapšenja. Njegovo hvatanje se na kraju svelo na pružanje podataka novoj vladi o tome gde se Karadžić tačno nalazi i porukama poput: «Mi ga posmatramo, znamo gde se nalazi, na vama je da odlučite šta ćete.» Bio je to veliki pritisak. Mislim da se vlada Srbije ponela veoma dobro i da će sada moći da uživa u prednostima odluke koju su doneli.»\nTa odluka označava ne samo okretanje Srbije Zapadu, već će neminovno dovesti do slabljenja uticaja Moskve na Beograd, tvrdi Halsman.\n«Tadić je ovim zacrtao veoma pro-zapadni kurs, dok je Koštunica kao premijer uvek igrao takozvanu rusku kartu, kao alternativnu opciju za Srbiju, mada nikada nije objasnio šta ona znači. Međutim, ta ideja gubi na snazi, jer će sada Zapad biti spreman da razgovara o temama za koje se Tadić zalaže: privredne veze, normalizacija svih odnosa i povratak Srbije u evropsku zajednicu zemalja. Sve to jača uticaj Zapada i ujedno slabi ruske pozicije u Srbiji.»\nHalsman kaže da spoljnopolitička preorijentacija Srbije donosi stabilnost ukupnom regionu Zapadnog Balkana.\n«Bez stabilne Srbije nije moguće strateški ostvariti mir na Balkanu. Ko god pogleda na mapu može da vidi da je Srbija najveća zemlja u regionu, da je u njegovom središtu i da niko ne može da računa na stabilnost u tom području bez uravnotežene, pro-evropske, demokratske i privredno uspešne Srbije. A sada ćemo moći da vodimo razgovor o tim temama, umesto o Karadžiću i Mladiću.»\nPrema Halsmanovim rečima, predsednik Tadić je, zahvaljujući operaciji hapšenja Karadžića, ulio poverenje u mnogim zapadnim prestonicama da je čovek na čiju se reč može računati.


RADOST U SELU GORAŽDEVAC: Meridian posetio decu na Kosovu i Metohiji - Sportska centrala\n15 jan 2022. 15:00\nPut oporavka ovih divnih mališana ne bi bio moguć bez posvećenih lekara koji se, kao i u celom svetu, dve godine nose sa naletima globalne pandemije. Regionalni lider u industriji zabave i igara na sreću takođe je svojevrsni rekorder u kampanji saniranja posledica nastalih pandemijom, jer svakog dana obilazi bolnice, zdravstvene centre i lokalne zajednice širom Srbije. Kao šampion\ndruštvene odgovornosti, ova kompanija je do sada donirala više od dva miliona evra zdravstvenim sistemima Evrope i sveta, na svim tržištima na kojima posluje.\nPoseta ovom delu naše zemlje nastavak je jedne od najdužih kampanja solidarnosti i društvene odgovornosti ikada organizovane kada je reč o domaćim kompanijama. U danima za nama navršilo se tačno 1000 dana kako je kompanija Meridian neprestano na terenu, pomažući zdravstvenim centrima, organizacijama Crvenog krsta, javnim kuhinjama, centrima za socijalni rad, udruženjima, kulturnim ustanovama u više od 200 gradova i opština širom Balkana. Isto važi i za čaroliju novogodišnjih praznika – da bi Nova godina i Božić bili čarobno iskustvo i za decu bez roditelja, pobrinula kompanija Meridian, posetom Svratišu za decu Novi Beograd, kao i u Domu za decu i omladinu „Vera Blagojević“ Banja Koviljača.\nMnogo pre nego što su korona brojke srušile sve neslavne rekorde, Meridian se priključio kampanji promocije masovne imunizacije stanovništva u Srbiji, organizujući posebne pogodnosti za svoje korisnike koji dostave dokaz o obavljenoj vakcinaciji. Takođe, domaća kompanija se priključila i finansijski pomogla globalne projekte, poput UNICEF programa podrške imunizaciji stanovništva Indije. Svuda gde posluje, prostorije ove kompanije periodično se adaptiraju u vakcinalne punktove, a imunizaciju mogu da prime ne samo zaposleni, već i svi građani koji su odgovorni prema sebi i zdravlju drugih. Ova kompanija svojim primerom već godinama podstiče građane da se uključe i u akcij


Evropsko protivljenje upućivanju trupa u Avganistan zasnovano na konfuziji\nAmerički sekretar za odbranu Robert Gejts kaže da je uveren da će neki od saveznika iz NATO-a uskoro da obezbede dodatne trupe za Avganistan, što i on sam traži. Gejts je takođe rekao da će iskoristiti sadašnji boravak u Evropi da pokuša da ubedi obične Evropljane da podrže takve poteze svojih vlada. Sekretar za odbranu je razgovarao sa novinarima tokom avionskog leta za Minhen, posle sastanka ministara odbrane država NATO-a u Litvaniji. Sekretar za odbranu Gejts je rekao da je otišao sa sastanka u Vilnjusu s optimizmom da će se NATO približiti upućivanju dodatnih trupa u Avganistan koje traže zapovednici alijanse.\n«Jedan broj saveznika razmatra šta bi još moglo da se uradi. Mislim da još niko nije ništa saopštio. Ne bih rekao da je bilo ko od njih dao neka obećanja. Jedino imam takav utisak posle razgovora.»\nSekretar za odbranu i drugi zvaničnici su nagovestili da bi Francuska uskoro mogla da objavi da povećava svoj kontingent u Avganistanu, što bi, kako je Gejts rekao, bio «veliki korak». Ipak, on je rekao da razume da su pojedine evropske vlade ograničene u pogledu onoga što mogu da urade zbog protivljenja naroda, dodavši da sam pokušava da im tokom svog boravka u Evropi pomogne da smanje to protivljenje.\n«Deo mog govora na Konferenciji o bezbednosti u Minhenu u nedelju, biće upućen Evropljanima, a ne njihovim vladama, da bih pokušao da im objasnim zbog čega je i njihova bezbednost povezana sa uspehom u Avganistanu i kako uspeh u Avganistanu utiče na budućnost alijanse.»\nSekretar za odbranu je rekao da je uveren da se deo evropskog protivljenja upućivanju trupa u Avganistan zasniva na konfuziji.\n«Brine me to što su za mnoge Evropljane misije u Iraku i Avganistanu zbunjujuće. Ono što bih hteo da pokušam i stavim u fokus jeste da objasnim zbog čega je Avganistan važan za Evropu. Mnogi od Evropljana, rekao bih, imaju problem sa našim nastupom u Iraku i onda prebacuju to na Avganistan i ne shvataju sasvim drugačiju vrstu opasnosti koja im preti.»\nRobert Gejts je istakao da su napadi 11. septembra, 2001, bili smišljeni u Avganistanu, isto kao što su bili i neki napadi u Evropi. Američki zvaničnici kažu da bi Avganistan, ako se dozvoli da ponovo propadne kao država, mogao opet da postane utočište međunarodnih terorista. Na traženje američkog sekretara za odbranu, zvaničnici NATO-a završavaju petogodišnji strateški dokument koji će se razmotriti u aprilu, na samitu alijanse u Bukureštu. Gejts je rekao da bi u tom dokumentu trebalo da se navede šta NATO namerava da postigne u Avganistanu i način na koji će da se procenjuje postignuti napredak.


Nećeš da budeš "Evropljanin" - nema državljanstva!\nNećeš da budeš “Evropljanin” – nema državljanstva!\nNemački sud je doneo odluku da lekar poreklom iz Libana, musliman neće dobiti nemačko (“evropsko”) državljanstvo zato što je odbio da se rukuje sa službenicom prilikom uručivanja potvrde o državljanstvu.\nRazlog nije bio ličan, već je on odbio da se rukuje sa svim ženama iz verskih i praktičnih razloga. Opštepoznato je da preko kontakta u muško-ženskim odnosima dolazi do seksualnog iskušenja.\nOvaj četrdesetogodišnji lekar iz Libana radi kao lekar u klinici. U Nemačku je došao još 2002. Obavezni test opšteg znanja o Nemačkoj položio je sa najboljim mogućim rezultatom.\nMeđutim, Upravni sud u Baden-Virtembergu (VGH) presudio je da je neko – ko odbija rukovanje ima „fundamentalističke koncepcije kulture i vrednosti” i time odbija „integraciju u nemačke uslove života”.\nOvaj Libanac je tvrdio da je svojoj supruzi obećao da se neće rukovati sa drugom ženom. Ipak, država Nemačka se pored kršenja verskih prava i meša u intimu svake individue.\nŽalio se sudu, ali je izgubio: prvo pred Upravnim sudom u Štutgartu, a sada i na najvišem Upravnom sudu Savezne pokrajine Baden Virtemberg. Ovaj potonji sud u subotu rekao da Libanac može da se žali Saveznom upravnom sudu – zbog fundamentalnog značaja slučaja.\nZbog ovakvih slučajeva i nepoštovanja tuđe fizičke i duhovne intime dolazi do sve većeg sukoba među stanovništvom u Evropskoj Uniji. Ovi “evropljani” vam ne daju da radite u vredno i u miru ako ne postanete kao “oni”. Bez obzira što se čak i lekar koji spašava živote tim istim “evropljanima”.\nRelated Items:evropska unija, lekar, liban, nemacka\nKo istoriju zaboravlja, ona mu se ponavlja – mapa komunističkih zločina u Srbiji 1944-45\nProtest protiv nošenja maski: Roditelji u Herceg Novom traže odgovore hitno!


RT: Bivši šef Mosada nagovestio da bi Izrael mogao stajati iza eksplozije u iranskom nuklearnom postrojenju i ubistva vojnog naučnika\nGovoreći nakon penzionisanja prošle nedelje, Josi Koen je iskoristio intervju da nagovesti da bi Izrael mogao stajati iza eksplozije u iranskom nuklearnom postrojenju i atentata na jednog od nuklearnih naučnika, te je uputio upozorenje Teheranu.\nProšlog jula, iransko nuklearno postrojenje Natanc bilo je na meti eksplozije koja je probila napredni sklop centrifuge, a Teheran je potom optužio Izrael da stoji iza napada. Takođe, slična eksplozija početkom ove godine potpuno je uništila elektroenergetski sistem u drugom iranskom podzemnom nuklearnom postrojenju.\nU novembru 2020. godine iranski nuklearni program pretrpeo je još jedan udarac, kada je jedan od njegovih najboljih nuklearnih naučnika, Mohsen Fahrizadeh, ubijen mitraljezom na daljinsko upravljanje. Ponovo je Mosad optužen da je odgovoran za napad, a iranski ministar spoljnih poslova Džavad Zarif izjavio je da iza stoji „ozbiljna indicija“.\nRazgovarajući o dva incidenta, Koen, koji je bio direktor Mosada od 2016. do prošle nedelje, sugerisao je da je iza napada stajala njegova agencija, mada ni nije jasno priznao.\n"Mi vrlo jasno [Iranu] kažemo - nećemo vam dozvoliti da nabavite nuklearno oružje. Šta ne razumete?"\nGovoreći o atentatu na Fahrizadeha, Koen je priznao da je iranski naučnik bio cilj prikupljanja obaveštajnih podataka od strane Mosada „dugi niz godina“, pošto je Izrael „najviše zabrinjavao“ njegov rad na nuklearnom programu Teherana. Potom je novinar saopštio da „Josi Koen ne može preuzeti odgovornost za ove akcije, ali njegov lični potpis je na celoj operaciji“.\nMeđutim, bivši šef Mosada se pohvalio da objekat Natanc ne „izgleda kao nekada“, nakon što je eksplozija oštetila njegove centrifuge. Novinar Ilan Dajan je detaljno objasnio o tome kako je izraelska služba unela eksploziv u objekat, mada njegove tvrdnje nisu javno potvrđene u Tel Avivu i nije jasno odakle mu te informacije.\nPored svojih komentara na napade, Koen je naizgled uputio otvoreni poziv svim iranskim naučnicima koji bi možda želeli da napuste teheranski nuklearni program, navodeći da je Izrael ponekad pružao izlaz onima koji su "bili spremni da promene karijeru".\nIako je Mosad obično poznat po svojoj diskreciji, Koen je iskoristio priliku da uputi upozorenje Iranu i naučnicima koji rade u njegovom nuklearnom programu da će biti meta ako nastave sa svojim aktivnostima.\nKoristeći intervju za direktno obraćanje iranskom rukovodstvu, Koen je izjavio da se služba „infiltrirala“ i da Izrael posmatra aktivnosti, te da je „era laži gotova“.\nKoenova zamena u Mosadu, Dejvid Barni i izraelska vlada nisu odgovorili na intervju niti potvrdili umešanost agencije u napade. Iran takođe nije odgovorio na komentare bivšeg šefa Mossada.\nfoto: © AFP / IRIB NEWS AGENCY; © Reuters / Gali Tibbon./ vostok.rs


RiTe Ugljevik i UniCredit na zajedničkom projektu unapređenja životne sredine – DOM INFO |\nSredstva će se koristiti za finansiranje nabavke i ugradnje elektrofiltera, te izgradnje specijalnog objekta u koji će filteri biti ugrađeni. Rekonstrukcija elektrofiltera je jedna od kapitalnih investicija RiTE Ugljevik, ali i veoma značajna sa ekološkog aspekta jer će omogućiti značajno smanjenje emisije čvrstih čestica sa 1000 mg/m3 na 50 mg/m3.\nRedukcijom emisije čestica iz velikog dimnjaka postiže se zadovoljenje zahtjeva Industrijske direktive Evropske unije, te omogućava pokretanje postrojenja za odsumporavanje dimnog gasa, čija je izgradnja u toku. Preduslov za pokretanje ovog procesa odsumporavanja jeste upravo snižavanje koncentracije čestica u dimnom gasu, što će se postići ugradnjom elektrofiltera.\nPotpisivanjem ovog kreditnog aranžmana UniCredit Bank Banja Luka, kao dio UniCredit Grupe snažno podržava zaštitu i unapređenje zaštite čovjekove okoline, te je odobravanjem sredstava u ove namjene, dala svoj doprinos bržoj realizaciji značajnog projekta za RiTE Ugljevik i širu okolinu. Posebno imajući u vidupoštovanje stroge međunarodne i domaće regulative u području ekologije i zaštite životne sredine, koju će RiTE Ugljevik realizacijom rekonstrukcije elekrofiltera i dodatno osigurati.\nO UniCredit Bank Banja Luka\nS ukupnom aktivom od 1,4 milijarde KM i kapitalom od 186,5 miliona KM, Banka upravlja mrežom od 37 poslovnih jedinica i pokriva Republiku Srpsku, a sa sestrinskom bankom UniCredit Bank d.d. Mostar i cijelu teritoriju Bosne i Hercegovine, zbog čega je UniCredit dostupan svakom klijentu u svakom većem gradu i mjestu u BiH.\nUniCredit nudi lokalnu stručnost, kao i međunarodni okvir i prati i podržava svoje klijente širom svijeta, pružajući klijentima pristup vodećim bankama na 14 tržišta na kojima UniCredit posluje, kao i u drugih 19 država svijeta. UniCredit evropska mreža banaka posluje u Italiji, Njemačkoj, Austriji, Bosni i Hercegovini, Bugarskoj, Hrvatskoj, Češkoj, Mađarskoj, Rumuniji, Rusiji, Srbiji, Slovačkoj, Sloveniji i Turskoj.


08.11.2019 u 15:33\nOptužnica protiv oficira koji je špijunirao za Ruse\nBEČ - Austrijsko tužilaštvo podiglo je, pred pokrajinskim sudom u Salcburgu, optužnicu protiv 71-godišnjeg penzionisanog oficira austrijske vojske zbog špijunaže. Austrijski oficir optužen je da je najmanje 25 godina špijunirao za rusku vojnu obaveštajnu službu. Pukovnik u penziji je optužen za krivično delo delovanja u korist strane obaveštajne službe na štetu Austrije, kao i izdaju državnih tajni, kao i izdaju vojnih obaveštajnih tajni. Istraga je pokazala da je 1987. ostvaren prvi kontakt oficira sa ruskom službom GRU. On je, tokom svog delovanja, odavao tajne o oružanim sistemima vojske, zadacima, i strukturi odbrane zemlje. Za svoje špijunsko delovanje, prema optužnici, dobio je, čak i posle penzionisanja, više stotina hiljade evra, navodi se u optužnici, prenosi Tanjug.\n22.08.2019 u 11:09\nU sve više restorana u Beču moguće je rezervisati mesto samo na određeno vreme. Naime, u sve više lokala sto se može dobiti samo na sat i po vremena pomoću takozvanih vremenskih slotova (time slots). U Privrednoj komori Beča kažu da im je jasan motiv ugostitelja, mada se pojedini gosti čude i negoduju. Među prvima koji su uveli ovakvu vrstu rezervacija su veoma popularni restorani, u kojima gosti često nakon večere piće moraju da popiju za barom. Osim toga, vreme se ograničava i tokom praznika kada lokali očekuju veći broj gostiju. (Foto WienTourismus/Peter Rigaud) Predsedavajući odeljenja za gastronomiju Bečke privredne komore, Peter Dobak, objašnjava da je ovaj sistem „tipična posledica digitalizacije”. Dok su ranije ugostitelji takva ograničenja gostima saopštavali


Sekretarijat za kulturu, sport i društvene djelatnosti Opštine Kotor je u saradnji sa Ministarstvom sporta i mladih, a u skladu sa Lokalnim akcionim planom za mlade, pokrenuo postupak osnivanja Omladinskog kluba.\nNakon radne posjete ministra sporta i mladih Nikole Janovića Kotoru i predstavljanja Evropske omladinske kartice, pristupilo se objedinjavanju tehničko-administrativne dokumentacije nakon čega će se u narednim danima krenuti i sa radovima na adaptaciji prostora. Za navedenu namjenu Ministarstvo sporta i mladih može sufinansirati izgradnju, rekonstrukciju, adaptaciju ili opremanje omladinskog servisa u vrijednosti do 30.000 eura.\nOmladinski klub predstavlja servis za mlade gdje se sprovode različite aktivnosti koje odgovaraju na potrebe i interesovanja mladih, a zasnivaju se na principima i metodama neformalnog obrazovanja i učešću mladih u njihovom osmišljavanju i sprovođenju. Ovi programi su obrazovnog karaktera i imaju jasno definisane specifične ciljeve koji doprinose ličnom razvoju mladih i njihovih životnih vještina kao i većem učešću u životu zajednice i građanskom aktivizmu. Pored ove vrste programa, mogu se sprovoditi i druge vrste aktivnosti koje imaju za cilj pružanje podrške mladima kroz savjetovanje i informisanje (npr. psihološko savjetovanje i savjetovanje o zapošljavanju), časovi jezika, sportski i kulturni događaji i drugo. Aktivnosti kluba će biti dostupne svima i podsticati volonterski duh, učešće u kreiranju kulturnih sadržaja, promovisanju zdravih stilova života.\nUpravo takav jedan prostor očekuje mlade Kotora na lokaciji nekadašnjeg kafea „Nautica“ u sklopu JU Kulturni centar „Nikola Đurković“ u kotorskom Starom gradu.\nOpština Kotor je kroz Konkurs za raspodjelu sredstava nevladinim organizacijama podržala projekat MapOfCulturalRoutes, koji realizju NVO Koltrina i NVO Centar za omladinsku edukaciju.\nOni su u pripremi projekta isplanirali realizaciju novog veb sajta za potrebe Omladinskog kluba Kotor, koji se nalazi na adresi: www.omladinski.club\nVjerujemo da će Omladinski klub Kotor biti svojevrsna novina i ponuda dostupna i pristupačna svim mladim osobama koji će, nakon pandemije izazvane COVID19, biti servis za njihove potrebe i dobre ideje.


U Srpskoj 142 novozaražene osobe korona virusom, pola iz Banjaluke\nOd poslednjeg izveštaja o epidemiološkoj situaciji u Republici Srpskoj, u poslednja 24 časa, novi korona virus (SARS-CoV-2) potvrđen je kod 142 osobe u Republici Srpskoj, a polovina novozaraženih je iz Banjaluke.\nKako je saopšteno iz Institututa za javno zdravstvo Republike Srpske, testirano je 672 laboratorijskih uzoraka. Među zaraženima je o 69 muških i 73 ženske osobe, od kojih je 45 mlađe, 81 srednje i 16 osoba starije životne dobi, piše Srpskainfo.\nManastir u Žitomislićima jedan je od najstarijih manastira u Bosni i Hercegovini. Sagrađen je u 16. veku, u Drugom svetskom ratu je spaljen, a u proteklom do temelja porušen, nakon čega je obnovljen i važi za jedan od najuspešnijih projekata rekonstrukcije kulturno-istorijskog nasleđa u BiH.


Izbori (ne)će destabilizovati kurs | Mondo Portal\nIzbori ne ce destabilizovati kurs\nIzbori (ne)će destabilizovati kurs 0 Podeli Podeli na facebook Podeli na twitter Podeli na viber Pošalji na mail\n29.01.2014. / 14:47 17:47\nIzbori (ne)će destabilizovati kurs\nIzvor Fonet 29.01.2014. / 14:47 17:47\nRaspisivanje prevremenih izbora neće destabilizovati devizni kurs, a biće sprečene sve špekulativne radnje, kažu iz NBS. Dinar je u januaru pao i zbog najave izbora, kažu iz Bankarske akademije.\nNarodna banka Srbije (NBS) će raspoloživim merama sprečiti sve špekulativne radnje koje mogu da utiču na slabljenje domaće valute, izjavila je danas agenciji Beta guverner NBS Jorgovanka Tabaković.\n"Ne želimo da izbori, pod izgovorom izborne neizvesnosti, koja to u Srbiji po prvi put nije, budu u prilog bilo kojoj interesnoj grupi ili pojedincu", rekla je Tabaković.\nPokušaja destabilizacije NBS i deviznog kursa bilo je, kako je ukazala, od njenog dolaska na čelo centralne banke, ali je rukovodsto NBS pokazalo rešenost da to spreči.\n"Neki će i sada, umesto umiravanja tržišta, stvarati buku i bes tako bi zaplašili inače plašljivi međunarodni kapital", istakla je Tabaković.\nOna je dodala da nepoverenje i strah od dešavanja na finansijskom tržištu u Srbiji pokazuju oni koji se osećaju ugroženi uvođenjem reda na tržište novca i sprečavanja špekulativnih radnji.\n"Ono što je neuobičajeno je veće poverenje koje pokazuju\nmeđunarodni investitori u odnosu na deo domaće javnosti u reforme\nkoje treba da preduzme i nastavi nova vlada za koju se očekuje da će\nbiti u sličnom sastavu", kazala je Tabaković.\nTo poverenje, kako je dodala, govori o njihovoj upućenosti o stanje deviznih rezervi u Srbiji i odlučnosti NBS da reaguje na način kako je to neophodno da bi se sačuvala stabilnost i ispunili njeni osnovni zadaci - cenovna i finansijska stabilnosti.\nGuverner NBS je objasnila da je slabljenje dinara od početka godine posledica uobičajene tražnje za devizama uvoznika energenata i smanjenje kvantitativnih olakšica američkih federalnih rezervi.\nOna je istakla da ne očekuje da će sezonski pritisci na devizini kurs biti dugotrajni.\n"NBS, kao i godinu i po unazad, neće dozvoliti veće oscilacije kursa koje bi ugrozile građane, privredu i državu u otplati obaveza. Neće nas u tome omesti ni priče o izborima, ni zloupotreba izbornih tema, ni prizivanje neizvesnosti onih koji bi da u tome 'ušićare' koji evro ili poen", kazala je Tabaković.\nGuverner NBS je navela da će intevencije NBS na međubanakatskom deviznom tržištu i ubuduće zavisti od prirode pritiska na devizni kurs, jer se ne cilja ni jedna vrednost kursa, odnosno centralna banka će jednako reagovati i na strani prodaje i kupovine deviza, kako bi sprečila prevelike dnevne promene kursa. Takvim intevencijama NBS je na kraju prošle godine bila u plusu od 180 miliona evra, a najviše deviza je prodala u maju.\nDevizne rezerve su, kako je istakla Tabaković, trenutno rekodne i iznose 11,2 milijarde evra, od čega su devizne rezerve NBS (bez napra banaka) sedam milijardi evra.\nOna je ukazala da NBS ima dobru saradnju sa velikim kompanijama koje imaju potrebe za uvozom i kupovinom deviza.\n"Dogovaramo se o njihovom prisustvu na finansijskom tržištu, kako bi njihovi zahtevi za kupovinom deviza bili realizovani u što dužem vremenskom roku, koliko je za njih moguće, i ne bi izazivali pritisak na kurs", kazala je Tabaković.\nOna je ocenila da sve dok NBS ima dobru saradnju sa stručnom javnošću, privredom koja je zainteresovana za finansijsku stabilnost, i građanima koji podržavaju otvorenu komunikaciju centralne banke sa njima, neće biti potrebe da se devizne rezerve troše na stabilnost kursa.\nIZBORI, IPAK, UTIČU\nDeo stručne javnosti je i profesor Hasan Hanić, dekan Bankarske akademije, koji nije tako siguran da izbori neće uticati na kurs dinara.\nDekan Hanić je rekao FoNetu da je dinar tokom januara oslabio tri puta više nego što je slabio tokom protekle godine, i da su delom tome krive stalne najave izbora.\nDinar je u januaru oslabio za 1,5 dinara što predstavlja veliki pad, i to je sistematsko postepeno, mada ne i intenzivno slabljenje dinara, rekao je Hanić.\nNarodna banka Srbije je u prvom mesecu ove godine prodala gotovo deset puta više deviza kako bi sprečila dnevne oscilacije dinara, nego što je to u proseku činila tokom protekle godine, rekao je Hanić u pauzi današnje dodele nagrade Piraeus banke.\nZanimljivo je to da Narodna banka vodi dosta restriktivnu monetarnu politiku držeći referentnu kamatnu stopu na vrlo visokom nivou, rekao je Hanić.\nAli, dodao je on, imamo najavu Međunarodnog monetarnog fonda (MMF) da će doći do zaključenja ugovora iz predostrožnosti, pa ćemo time povratiti izgubljeni rejting na međunarodnim tržištima u pogledu rizika zemlje.\nTo će biti pozitivan signal za strane investitore, jer dužnici u evrima neće morati da plaćaju mnogo veće kamate, a pod tim mislim i na državu, objasnio je Hanić.\nUpravo gledate VULIN OBIŠAO PRIPREME ZA ARMIJSKE IGRE: Pobeđujemo najjače vojske sveta! 8 Info video Pre 58 min Ministar odbrane Aleksandar Vulin obišao je ekipu Vojske Srbije koja se u rejonu Vojnog kompleksa "Orešac" priprema...


Da li se kasni sa reformom Elektroprivrede Srbije i Srbijagasa s obzirom da se već godinama očekuje povećanje njihove efikasnosti?\nPremijerka Ana Brnabić izjavila je da javna preduzeća moraju više da doprinose rastu bruto domaćeg proizvoda. Zbog toga, navela je ona u izjavi za Javni servis Srbije, promene počinju od EPS-a i Srbijagasa.\n"Nama odgovara da se završi reforma i da izađemo iz statusa javnog preduzeća. Ako bi postali akcionarsko društvo imali bismo tada mnogo veći manevarski prostor i odrešene ruke", rekao je za RSE Branko Kovačević, predsednik Nadzornog odbora Elektroprivrede Srbije.\nZaključkom Vlade Srbije iz 2012. godine trasiran je put reorganizacije EPS-a. Promene su počele 2014. od kada je EPS poslovanje transformisao na tri pravna subjekta, umesto dotadašnjih 14. Još početkom te godine Vlada Srbije saopštila je da će EPS za par meseci postati akcionarsko društvo ali daljih suštinskih promena do danas nije bilo. Slično je i u Srbijagasu sa 1.100 zaposlenih za koji reformski planovi postoje od 2013, kada je Vlada izrazila odlučnost da ga, kao velikog gubitaša, izvuče iz dugova i pretvori u uspešnu firmu.\nProblemi su kao i u EPS-u, kaže savetnik za investicije Mahmut Bušatlija.\n"Prije svega, Srbijagas ne pravi profit, to je specifično u situaciji kad je monopolista i kad se bavi energentima", navodi on.\nUpravljanje političkom intervencijom\nU dva državna preduzeća za proizvodnju, distribuciju i trgovinu električne energije i prirodnog gasa najveći problemi su partijsko zapošljavanje, višak radnika i održavanje socijalnog mira "preko leđa" tih firmi. Od 2016. na čelu EPS-a u statusu vršioca dužnosti direktora je Milorad Grčić, koji je postavljen na predlog vladajuće Srpske napredne stranke, dok Srbijagas vodi Dušan Bajatović, provereni kadar koalicione Socijalističke partije Srbije, koja ima tradicionalno dobre veze sa Rusijom iz koje Srbija uvozi gas.\nPrvi korak, smatra ekonomista Mahmut Bušatlija, trebalo bi da bude profesionalni menadžment.\n"Moralo bi se reformisati gotovo sve u tom preduzeću. Način upravljanja zavisi od organizacije. Kod nas je to potpuno drugačije. Upravlja se direktnom političkom intervencijom", kaže Bušatlija.\nKako je navođeno u bilansima, EPS beleži gubitke iz godine u godinu, dobit se smanjuje, a prema godišnjem izveštaju proizvodnja električne energije u 2017. bila je najmanja u poslednjoj deceniji. Uprava Elektroprivrede Srbije saopštila je da je do početka januara 2018. broj zaposlenih smanjen za 2.500, da EPS ima 29.000 ljudi, kao i da je planirano da do kraja 2019. ukupno bude manje 5.000 radnika.\nOtišli ljudi iz proizvodnje\nBranko Kovačević kaže da je problem što su iz EPS-a otišli ljudi iz proizvodnje.\n"Nama ovog trenutka treba oko 4.000 kvalifikovanih radnika – majstora, tehničara, inžinjera. 4.000 mladih ljudi bi ovog trenutka mogli da zaposlimo na nivou Srbije, što bi značilo naravno i za samu zemlju", navodi Kovačević.\nPrema ugovoru sa Međunarodnim monetarnim fondom, Vlada Srbije obavezala se da do kraja 2020. završi transformacije EPS-a iz javnog preduzeća u akcionarsko društvo, dok su krajem decembra beogradski mediji preneli da MMF traži novo poskupljenje električne energije od sredine naredne godine. Srbija je reforme obećala i u Srbijagasu koji je, kao preduzeće pod velikim političkim uticajem, i na meti kritika Evropske energetske zajednice koja radi poništavanja tržišnog monopola traži razdvajanje delatnosti distribucije i transporta gasa.\nMada pretvaranje u akcionarsko društvo znači i delimičnu privatizaciju, Branko Kovačević za reforme kaže "da" ali "ne" za prodaju cele firme.\n"Morate da imate domaću privredu, veliku industriju, da biste osnivali mala i srednja preduzeća, koja će da opslužuju velikog kooperanta, a to je EPS. EPS stvara najveći profit, najviše daje u budžet, sa svim problemima. Za EPS može da radi mnogo više ljudi nego što radi u samom EPS-u", navodi Kovačević.\nEkonomista Mahmut Bušatlija zaključuje da je rešenje efikasnost po tržišnom principu.\n"Ako napravite jedan dobar holding, pojedine djelove, pa čak i čitavo preduzeće, možete privatizovati. Ali to ne znači da država treba da izađe iz tog preduzeća, već samo da dokapitalizacijom osvježi i omogući dalje širenje", kaže Bušatlija.\nU septembru 2019. Srbiji su stigla upozorenja Energetske zajednice da u slučaju Srbijagasa, kao jedne od karika u izgradnji gasovoda kojima je planiran izvoz gasa iz Rusije u Evropu, nije bilo pomaka po ključnim pitanjima konkurencije koja se tiču izgradnje novog gasovoda kojim bi Srbija trebalo da se priključi na Turski tok.


Ehnaton, NY MET, 2019 | Cineplexx ME\nSUBOTA, 23. NOVEMBAR U 18:55\nFilip Glas je izvršio izuzetan uticaj na muzički i intelektualni život današnjice zahvaljujući svojim operama, simfonijama, kompozicijama za sopstveni ansambl i plodnoj saradnji sa umjetnicima u rasponu od Tvile Tarp do Alena Ginsberga, od Vudi Alena do Dejvida Bouvija. Njegove opere – Ajnštajn na plaži, Satjagraha, Ehnaton i Putovanje, kao i mnoge druge – izvode se u operskim kućama širom svijeta pred oduševljenom publikom.\nFelim MekDermot, u čijoj režiji je i Glasova opera Satjagraha, vraća se na Metropoliten scenu sa još jednim Glasovim djelom – Ehnaton pod dirigentskom palicom Karen Kamensek, u njenom debiju na Metovoj pozornici.\nEntoni Rot Konstanco našao se u ulozi egipatskog faraona koji pokušava da inspiriše svoj narod da napusti religiju obožavanja starih bogova naspram jednog božanstva. U svom debiju na Metropoliten sceni, mezo sopran Džejnaj Bridžis gledamo u ulozi Nefertiti, Ehnatonove mlade a Dizela Larusdotir je kraljica Taj, faraonova majka.


Karićevo 'Oko sokolovo'\nKarićevo "Oko sokolovo" 08.Feb.2006, 12:00, Izvor: B92\nLeskovac -- Čačanska TV Galaksija 32 raskinula je ugovor o zakupu RTV Oko sokolovo u Gadžinom Hanu, koji je bio sklopljen na 20 godina. Ugovor je raskinut nakon objavljivanja priloga na TV B92 u kome je rečeno da je RTV Oko sokolovo deo Javnog preduzeća Direkcije za izgradnju i građevinsko zemljište, da po zakonu zakup nekog medija nije moguć, kao i da iza zakupa televizije >> Pročitaj celu vest na sajtu B92 << stoji Bogoljub Karić.Vlasnik TV Galaksija Mišula Petrović kaže da je odlučio da raskine ugovor jer je tek tada saznao da televizija, kao i antenski stub pripadaju Direkciji. On dodaje da sa BK grupom poslovno sarađuje, ali da Karić nije stajao iza zakupa. Mišula Petrović je član Glavnog odbora PSS-a, a u toj stranci je i direktor RTV Oko sokolovo Ljudmila Ristić.Zbog neplaćenih dugova, u RTV Oko sokolovo prošle nedelje je isključena struja, a radnici su na neplaćenom odmoru. U međuvremenu je Skupština opštine Gadžin Han donela odluku o izdvajanju RTV iz Direkcije za izgradnju i formiranje posebnog informativnog preduzeća za koje se sada traži potencijalni kupac.\n08.Feb.200608.Feb.2006: Društvo08.Feb.2006: B92Dan pre: 07.Feb.2006Dan pre: DruštvoDan pre: B92Dan posle: 09.Feb.2006Dan posle: DruštvoDan posle: B92


Premijerka Brnabić: Odnosi Srbije i Turske na najvišem nivou\nPredsednica Vlade Srbije Ana Brnabić ocenila je danas u razgovoru sa ministrom spoljnih poslova Turske Mevlutom Čavušogluom da bilateralne odnose naše dve zemlje odlikuje intenzivan politički dijalog i izražena ekonomska saradnja, naročito kroz investicije turskih kompanija i učešće u različitim infrastrukturnim projektima u Srbiji.\nPredsednica vlade istakla je da je aktuelni nivo bilateralnih odnosa Srbije i Turske na najvišem nivou i da je važno da ekonomska saradnja dve zemlje raste.\nBrnabićeva je zahvalila za veliku podršku koju turska vlada i predsednik pružaju investitorima koji žele da ulažu u Srbiji, naročito za one koji učestvuju u napretku manje razvijenih delova Srbije.\nMinistar spoljnih poslova Turske Mevlut Čavušoglu ocenio je da je za odnose naših zemalja zaslužan i izuzetan politički dijalog zvaničnika Srbije i Turske i najavio da će predsednik Turske Redžep Tajip Erdogan uskoro posetiti Srbiju i region.\nTurski šef diplomatije potvrdio je da su turske kompanije zadovoljne poslovanjem u Srbiji i da trenutno zapošljavaju oko 10.000 srpskih radnika.\nTurske firme, kako je rekao, rade i važne projekte na putnoj infrastrukturi, pre svega kada je u pitanju auto-put Beograd-Sarajevo-Beograd.\nNavodeći da je Srbija ključna zemlja za stabilnost regiona, ministar Čavušoglu je istakao da je Turska spremna da pruži svu moguću pomoć saradnji u regionu, a izgradnja putne infrastrukture, kako je objasnio, predstavlja osnov za njen dalji razvoj.\nKako je istaknuto, dve zemlje već imaju potpisane sporazume o saradnji u mnogim oblastima, a predstoji i potpisivanje sporazuma koji će omogućiti građanima Srbije i Turske da posećuju obe zemlje samo uz lične karte, a koji će biti podstrek razvoju, kako ekonomskih odnosa, tako i turizma.\nBrnabićeva je istakla da je za Srbiju od izuzetnog značaja saradnja sa Turskom u oblasti energetike i u pogledu projekta izgradnje i eksploatacije „Turskog toka“, koja omogućava snabdevanje Srbije i regiona gasom.\nOna je navela da Srbija pridaje veliki značaj i radu Turske agencije za saradnju i koordinaciju (TIKA) i aktivnostima u pogledu obnove kulturno-istorijskih spomenika u Srbiji, a koja daje snažan impuls jačanju veza dveju zemalja, saopšteno je iz vlade.


Izložba "Beograd 1915" na Kalemegdanu\nNaslovna » Izlasci » Izložbe » Izložba „Beograd 1915“ na Kalemegdanu\nAh Neša 22. decembar 2015. Izložbe Postavite komentar\nPovodom obeležavanja stogodišnjice stradanja Beograda u Prvom svetskom ratu, na 39 panoa biće predstavljeni različiti aspekti života u okupiranom gradu 1915. godine. Savezničke medicinske misije, branioci grada, kao i veliki broj fotografija iz različitih fondova omogućavaju i novo čitanje ovih događaja i tadašnjeg života u prestonici.\nIzložbu „Beograd 1915“ realizovali su Javno preduzeće „Beogradska tvrđava“ i Institut za savremenu istoriju. Autori izložbe su dr Ranka Gašić, Miloš Jurišić i Olivera Vučković. Fotografije korišćene za realizaciju izložbe pripadaju fondu Vojnog muzeja u Beogradu i privatnim zbirkama Miloša Jurišića i Snežane Vicić.\nIzložba je realizovana sredstvima Ministarstva kulture i informisanja Republike Srbije. (danubeogradu.rs)\nTagovibeogradska tvrđava fotografije izložbe kalemegdan prvi svetski rat savsko šetalište\nPrethodni Uskoro u bioskopima: Sestre\nSledeći Uskoro „Beogradski čitač“ u Čuburskom parku


PKME - Uslovi korišćenja\n<< / info / uslovi korišćenja\nSlužeći se WEB stranicama ovog internet sajta pristajete na ove uslove korišćenja. Ukoliko imate rezerve prema ovim uslovima, ili se ne slažete sa ovakvim uslovima korišćenja molimo Vas da ne koristite naše WEB stranice.\nVlasnik WEB portala zadržava pravo izmene ovih uslova korišćenja delimično, ili u celosti, u bilo koje vreme uz prethodno obaveštenje o tome, ili bez njega. Svako Vaše korišćenje naše WEB stranice nakon objavljivanja izmenjenih uslova, znači i Vaše prihvatanje tih izmena.Vlasnik portala je uložio i nastaviće da ulaže znatne napore da na svom WEB sajtu obezbedi tačne i ažurne podatke i linkove. Uprkos tome, vlasnik ne daje nikakve garancije, izričite ili prećutne, niti je odgovoran za tačnost, kompletnost, pouzdanost, ili dostupnost informacija, ili sadržaja prikazanih na WEB stranicama. Sadržaji na ovim WEB stranicama dati su „takvi kakvi jesu“, bez ikakvih garancija bilo izričitih, ili podrazumevajućih, što uključuje, između ostalog, podrazumevajuću garanciju zadovoljavajućeg kvaliteta i prikladnosti za odgovarajuću namenu.Vlasnik ovog WEB portala može menjati sadržaj portala u bilo koje vreme, bez prethodne najave, ali ne preuzima unapred nikakvu obavezu u pogledu ažuriranja sadržaja.\nKompletni sadržaji na ovim WEB stranicama, izuzev linkova, a uključujući fotografije, grafike, imena i znakove proizvoda, logotipe, ilustracije, audio i video zapise, zaštićeni su autorskim pravom prema srpskim, ili međunarodnim propisima.\nSadržaj ovih WEB stranica možete koristiti samo u Vaše lične nekomercijalne svrhe. Neovlašćena izmena sadržaja, ili njegovo korišćenje u bilo koje druge svrhe, predstavlja povredu zakona koji se tiču zaštite autorskih prava, prava industrijske svojine i drugih vlasničkihprava. Sadržaj ovih internet stranica ne sme se kopirati, reprodukovati, ponovo objavljivati, slati, prenositi, ili distribuirati na bilo koji način, bez izričite saglasnosti vlasnika i nosioca autorskih prava.\nPristup lozinkom zaštićenim i / ili za širu javnost zatvorenim područjima na sajtu, kao i njihova upotreba dozvoljen je samo ovlašćenim korisnicima. Neovlašćeni pristup tim oblastima sajta podleže zakonskoj odgovornosti i stoga može biti kažnjiv.\nLinkovi prema stranicama trećih lica postoje isključivo radi vašeg potpunijeg informisanja. Vlasnik ovog internet sajta nema nadzor nad sadržajem ovih stranica, te se izričito odriče svake odgovornosti, u pogledu tačnosti, verodostojnosti, potpunosti i dostupnosti informacija i sadržaja na internet stranicama trećih lica. Sadržajem trećih strana koristite se na vlastitu odgovornost. Vlasnik ovog internet sajta ne preuzima nikakvu odgovornost koja bi eventualno mogla nastati pristupom sadržaju trećih strana, njegovim korišćenjem, kao ni za njegovu dostupnost sa ovih WEB stranica.\nKorisnik pristupa korišćenju ove WEB stranice, ili bilo koje druge sa njom povezane stranice i njihovog sadržaja na sopstvenu odgovornost i prihvata sve rizike koji mogu nastati iz korišćenja. S tim u vezi, vlasnik ovog internet sajta neće biti odgovoran za bilo kakvu štetu koja proistekne iz upotrebe, zloupotrebe, ili nemogućnosti upotrebe ovih WEB stranica, ili stranica povezanih sa ovim WEB portalom. Vlasnik ovog internet sajta ne može da garantuje, niti garantuje siguran, neprkidan i stalan pristup WEB portalu.\nVlasnik ovog internet sajta poštuje privatnost korisnika ovih WEB stranica. Morate se registrovati da biste koristili ovaj WEB portal. Ukoliko se registrujete bićete zamoljeni da dostavite određene podatke o Vama, kao što su ime i adresa. Ovi podaci su nam potrebni kako bi smo Vam omogućili korišćenje našeg portala.\nNećemo otkrivati, niti objavljivati Vaše lične podatke trećim licima. Ukoliko nam dostavite Vaše podatke smatra se da ste saglasni sa našim pravilima zaštite privatnosti.\nOva pravila ne primenjuju se na druge WEB stranice na koje upućuju linkovi sa ove WEB stranice.\nDetaljnije o zaštiti privatnosti možete pronaći ovde.\nOve stranice namenjene su korisnicima u Srbiji, pa se na ove uslove korišćenja primenjuju važeći Zakoni i propisi Republike Srbije. U slučaju spora koji proiziđe u vezi sa primenom ovih uslova pristajete na isključivu nadležnost suda u Srbiji.


Vučić: Nisam izašao sa predlogom o Kosovu, nećemo u NATO | Novinska agencija Beta\nPOLITIKA | 31.07.2017 15:25 > 31.07 15:42\nVučić: Nisam izašao sa predlogom o Kosovu, nećemo u NATO\nPredsednik Srbije Aleksandar Vučić izjavio je danas da je nema nikakav predlog pred dijalog o Kosovu i da će predlog izneti tek kada sasluša sve političke i društvene aktere. "Prekinite da izmišljate. Poziv na dijalog je poziv na razgovor. Ni sa kakvim predlogom nisam izašao, niti ću da izlazim dok ne saslušam sve", rekao je Vučić novinarima u Kragujevcu.\n"Dobro je da učestvuje u dijalogu. Mi to pozdravljamo. Dobro je da čujemo svako mišljenje, od onih koje smo čuli od gospodina Šešelja sa Lazarevim kletvama, do Tadića sa stolicom u Ujedinjenim nacijama (za Kosovo, bez formalnog priznavanja), čuli ste iz Vlade bar tri različita predloga i dobro je da su se ljudi otvorili da govore šta misle. Onda ćemo da sednemo sa gradjanima i razgovaramo šta je moguće, a šta je to što ne smemo da izgubimo", rekao je Vučić.\nVučić je rekao da Srbija neće ulaziti ni u jedan vojni savez.\n"O NATO uopšte ne raspravljamo. Srbija ne želi da bude deo ni jednog vojnog saveza. Srbija ima svoju vojsku. Pitanje hoćete u NATO? Ne. Hoćete u (Organizaciju ugovora o kolektivnoj bezbednosti) ODKB? Ne, nećemo u ODKB. Imamo srpsku vojsku i ona će da jača", rekao je Vučić.\nOn je dodao da je u uslovima "sukoba velikih sila" Srbija izložena različitim pritiscima, koje govore da Srbija ne može da sedi na dve stolice.\n" Srbija ima svoju stolicu, jednu stolicu... Prekinite da vodite srpsku politiku, nju vodi srpsko državno rukovodstvo", rekao je Vučić.\nSrbija ima čitavu generaciju ljudi manje\nPredsednik Vučić je kazao da je u prvih pet meseci ove godine rodjeno 6,7 odsto više beba u odnosu na isti period prošle godine i da Srbija ima jednu "čitavu generaciju" ljudi manje nego ostale zemlje.\nVučić je nakon obilaska novoizgradjenog Centra za vantelesnu oplodnju u Kliničkom centru Kragujevac rekao da je ove godine rodjeno više beba nego prošle godinu koja je bila veoma loša.\n"Prosečna starost u Turskoj je 27 a kod nas 44 godine. Imamo čitavu generaciju ljudi radnika, učenika, obrazovanih manje nego ostale zemlje", rekao je Vučić navodeći da je sve što se radi uzalud ako nema dece.\nOn je izrazio zabrinutost da će 2050. godine, Srbija u pojedinim njenim delovima imati mnog manje stanovnika.\nU Kliničkom centru u Kragujevcu otvoren je Centar za vantelesnu oplodnju u kojem će biti obezbedjena medicinska usluga za parove sa sterilitetom od dijagnoze do oplodnje.\nPrema Vučićevim rečima, u taj centar je 84 miliona uložila Fonadacija Dragice Nikolić što je "ogroman novac" i prilika za parove da dodju i naprave veliku stvar.\nVučić i Radev za konačno pomirenje bugarskog i srpskog naroda


Poreska uprava Republike Srpske je u prošloj godini prikupila ukupno 2,74 milijardi KM što je za 10 odsto ili 257,6 miliona maraka više nego u 2020. godini, saopšteno je iz Poreske uprave Republike Srpske.\nTo je za 11 odsto ili 262,3 miliona KM više nego predpandemijske 2019. godine, uz rast naplate po svim vrstama prihoda.\nTakođe, naplata javnih prihoda u prošloj godini veća je i u odnosu na planiranu naplatu za 2021. godinu, i to za 215,2 miliona KM, odnosno devet procenata više.\nDirektni porezi su u prošloj godini naplaćeni u iznosu od 485,5 miliona KM, što je za pet procenata ili 21,1 milion maraka više nego godinu ranije.\nDoprinosi su u 2021. godini naplaćeni u iznosu od 1,792 milijardi KM, što je za 153,6 miliona maraka ili devet odsto više nego u 2020. godini.\nU prošloj godini, ostali javni prihodi naplaćeni su u iznosu od 462,8 miliona maraka, što je za 82,9 miliona KM ili 22 procenata više nego u 2020. godini.\n“Svi zvanični pokazatelji ukazuju na činjenicu da, uprkos, svim izazovima koje je sa sobom donijela pandemija, nije došlo do smanjenja plata zaposlenih, niti značajnog otpuštanja radnika, niti smanjenja javnih prihoda. Dakle, rast naplate javnih prihoda u 2021. godini zabilježen je u svim segmentima javnih prihoda i pored povećanja neoporezivog dijela plate, odnosno osnovnog ličnog odbitka i odbitka po osnovu izdržavanih članova porodice, te umanjenja i ukidanja naplate određenih taksi”, kazao je direktor PURS, Goran Maričić\nNEWER POSTKrave i korona „zaustavili“ pljenidbu imovine Vladimira Usorca\nOLDER POSTBisera Turković i mi


Žene više nisu osuđene da kuvaju, čiste i čuvaju decu.\nSavremeno doba i ravnopravnost među polovima doveli su do brisanja mnogih granica, pa su danas u pojedinim brakovima ili vezama uloge zamenjene u velikoj meri. Kako funkcionišu takvi partnerski odnosi, u čemu se konkretno ogledaju promene i na kom životnom polju su one najizraženije?\n- Prema patrijarhalnom obrascu, život pre osnivanja porodice predstavlja uvod u stereotipne uloge, pa se od žene očekuje veća smernost, dok jači pol muškost dokazuje i kao osvajač. Međutim, savremeni partnerski odnosi sve manje prate ove stereotipe, pa gotovo da više i ne možemo da govorimo o "zamenjenim ulogama", već o onima koje partneri dobrovoljno biraju ili na koje pristaju. Raznovrsnost savremenih partnerskih odnosa prevazilazi tradicionalne obrasce - kaže psiholog i psihoterapeut Stanislava Popov.\nNovi odnosi funkcionišu odlično ukoliko su parovi zadovoljni ulogama, imaju mogućnost izbora, i ako su raspodele dužnosti, obaveza i očekivanog ponašanja stvar dogovora\nNe kuvaju samo žene, očevi čuvaju decu.\nBriga o kućnoj higijeni i kuvanje nisu više samo obaveza žene, a usmerenost na karijeru i veća plata u odnosu na partnera sve češće je prisutna. Očevi su znatno više uključeni u odgajanje dece nego što je to bio slučaj u prošlosti, i to podrazumeva gotovo sve aktivnosti, osim rađanja i dojenja.\nPročitajte još: Duhovitost je ključ dugog braka, a OZBILJAN brak je na klimavim nogama\nMeđutim, ukoliko se bilo ko od partnera čvrsto identifikuje sa unapred definisanom ulogom za koju smatra da mu je namenjena, ali je ne ostvaruje u odnosu, onda je to ozbiljan problem.\n- Problemi mogu nastati ako partneri nemaju podudarne predstave o rodnim ulogama u vezi ili braku, ili o tome kako njihov odnos treba da izgleda - ističe Stanislava Popov.\nProblemi nastaju u planovima života.\nRazgovor pre braka\nPitanje uloga u partnerskom odnosu i šta se u okviru toga podrazumeva, a šta ne, su važna i o njima treba razgovarati pre započinjanja dugoročnijeg odnosa ili planiranja zajedničkog života.\nDo problema dolazi i ako se uloge promene tokom veze ili zajedničkog života, a partneri nisu o tome razgovarali na vreme. Recimo, kada neko od partnera izgubi posao, ako zbog karijere želi da promeni prebivalište, ako jedan od njih ne želi decu na početku zajedničkog života ili kasnije, ako želi da zadrži nezavisni lični budžet...\nOpstanak veze zavisi od predstave života\nČesto se nameće pitanje kakva je sudbina takvih brakova i veza. Psiholog kaže da opstanak jedne veze zavisi od mnogih izazova, a jedan od važnih faktora je izbor partnera koji mnogima izgleda kao spontan proces, zasnovan prevashodno na međusobnom dopadanju i privlačnosti. Ali to nije baš tako jednostavno kao što izgleda:\n- Ko će nas privući zavisi od unapred usvojenih kriterijuma kojih smo manje ili više svesni. Ali, za izgradnju dugoročnijih odnosa potrebno je mnogo više od privlačnosti. Ukoliko imamo pogrešne predstave o ljubavi, velika je verovatnoća da nećemo biti uspešni u ostvarivanju trajnijeg odnosa sa nekim. Kriterijumi izbora partnera koji se zasnivaju na ovim načelima imaju veću šansu da opstanu, čak i kad nas život iznenadi privremenom ili trajnom zamenom uloga - zaključuje Popov.\nBračni par koji je bio razdvojen 215 dana zbog pandemije PONOVO ZAJEDNO: Snimak susreta oduševio internet (VIDEO)\n6 STVARI koje će partner uraditi ukoliko želi BRAK


Hakovani serveri Gradske uprave i javnih službi, Informatika tvrdi da su podaci građana bezbedni - Novi Sad\nHakovani serveri Gradske uprave i javnih službi, Informatika tvrdi da su podaci građana bezbedni\n14:03:00 02.03.2020, Komentara: 1\nNovi Sad - Serveri gradskih uprava, ali i nekolicine drugih javnih službi koji su u JKP „Informatika“ hakovani su tokom vikenda i hakeri traže bitkoine da bi otključali sisteme.\nKako piše 021.rs, reč je o napadu hakera, najverovatnije iz inostranstva. Gradske kamere trenutno ne funkcionišu, a zaposlenima u gradskim službama rečeno je da ne mogu da pristupe svojim mejlovima. Nemoguće je pristupiti i delu „Moji računi“.\nOvu informaciju građani su mogli da saznaju ako su, recimo, danas pokušali da plate račun na šalterima „Informatike“.\nJKP „Informatika“ potvrdila je da je u nedelju, 1. marta došlo do ozbiljnog i profesionalnog hakerskog napada na njihov informacioni sistem. Nadležne službe su ga dijagnostikovale i od tog trenutka rade na otklanjanu virusa.\n- Reč je o novom tipu „ransomware“ virusa koji napada antivirusnu zaštitiu i „backup“ sisteme i na taj način zaključava fajlove i čini ih nedostupnim. Ovakvi napadi nisu lokalnog karaktera već su dijagnostifikovani širom sveta, a veoma teško ih je sprečiti i ukloniti nakon aktiviranja virusa. Obavštene su nadležne službe Odeljenja za visoko tehnološki kriminal MUP-a Srbije, Bezbednosno-informativna agencija i Tužilaštvo za visoko tehnološki kriminal, a na otklanjanju virusa rade i eksterne IT kompanije i stručnjaci – navode u „Informatici“, dodajući da ne mogu da daju više obaveštenja dok traje istraga.\nU saopštenju naglašavaju da ne treba da postoji bojazan od zloupotrebe ličnih podataka građana, jer njihovo čitanje i korišćenje nije ni na koji način ugroženo ovim napadom, jer se baze podataka čuvaju na drugoj platformi. U međuvremenu, građani račune objedinjene naplate mogu uplaćivati na šalterima pošte, banaka i ostalih platnih insitucija, dok se na šalterima informatike ne omogući plaćanje.\nGrađani mogu slobodno da budu zabrinuti za svoje podatke iz javnih službi, s obzirom da je bezbednost na niskom nivou. Dokazi su kako u predhodnim propustima rako i u budućim


Philips GC7710/20 parna stanica cena, cene Srbija, prodaja Beograd Novi Sad Niš\nPhilips GC7710/20 parna stanica cene\nPhilips GC771020... specifikacija\n13.889 din - 16.999 din\n19.889 din - 24.999 din\n21.789 din - 29.999 din\n31.889 din - 40.999 din\nEPonuda nije internet prodavnica već Vam omogućava da brzo i lako nađete Philips GC7710/20 parna stanica po najjeftinijoj ceni. Naš cilj je da kupci budu što bolje informisani o ponudi Philips parna stanica GC7710/20 na tržištu Srbije. Vrlo lako nalazite željeni proizvod za kategoriju Parne stanice cene, ne morate da lutate od sajta do sajta za Philips Parne stanice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips GC7710/20 parna stanica sa PRODAVCEM. EPonuda ne može da garantuje potpunu tačnost specifikacije i slika za Philips GC7710/20 parna stanica. Pre kupovine, podatke za Philips parna stanica GC7710/20 proverite na sajtu PROIZVOĐAČA.


Izvor: B92, 17.Jul.2020, 09:41\nIz Srbije se i dalje može u razgledanje piramida, ali to nije dovoljno za opstanak turističke industrije te zemlje.\nPiramide u Gizi - jedno od svetskih čuda - već dugo oduševljavaju posetioce. Ali ne i ovih dana, zbog pandemije korona virusa koja je uništila egipatsku turističku industriju i živote miliona koji od nje žive.\nIako je drevna lokacija ponovo otvorena 1. jula - uz obavezno merenje >> Pročitaj celu vest na sajtu B92 << temperature na ulazu i držanje odstojanja - do sada ju je posetilo tek nekoliko lokalnih meštana.\n"Konačno je sve bilo stabilno. Bila sam uposlena cele nedelje. A s korona virusom, sve je samo nestalo", kaže turistička vodičkinja Šanda Adel koja živi u Gizi.\n"Za nas je ovo bila katastrofa, kao i za ceo svet", kaže. "Gubili smo oko milijardu dolara mesečno i računamo da ćemo izgubiti mnogo novca u predstojećim nedeljama i mesecima".\n"Ljudi širom sveta sada pokušavaju da izbegnu masovna okupljanja što je više moguće, pa mislim da će više dolaziti u vrlo malim grupama, ako ne i pojedinačno", kaže Mona el-Desuki, turistička vodičkinja.\nPošto je pandemija odložila otvaranje novog Velikog muzeja - u kom će biti izloženo dragoceno blago, uključujući ono koje je pripadalo kralju Tutankamonu - ogromne nade polažu se u njegovo otvaranje sledeće godine.\n"Egipat je drugačiji, sa mnogo čuda", kaže vodičkinja Adel.\n"Na kraju krajeva, ko ne želi da dođe da vidi piramide? To je na svačijoj listi želja".\nIzvor: Radio 021, 17.Jul.2020\nIz Srbije se i dalje može u razgledanje piramida, ali to nije dovoljno za opstanak turističke industrije te zemlje...AFPTurizam čini 12 odsto bruto domaćeg proizvoda Egipta..Piramide u Gizi - jedno od svetskih čuda - već dugo oduševljavaju posetioce. Ali ne i ovih dana, zbog pandemije korona virusa...


Rabljeni Kel-Berg prikolice sa ravnom platformom na prodaju\nOvdje su rezultati pretrage rabljenih Kel-Berg prikolice sa ravnom platformom strojeva koji su za prodaju. Kel-Berg prikolice sa ravnom platformom oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Kel-Berg prikolice sa ravnom platformom na Znamka dijelu.\nKel-Berg D660V JUMBO 8700KG\nOvde je kompletna lista polovnih Kel-Berg prikolice sa ravnom platformom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Kel-Berg prikolice sa ravnom platformom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Kel-Berg prikolice sa ravnom platformom koje Vas interesuju.


Nik Vujičić i Standing Rock u sredu u SNP-u - oradio.rs\nTrenutno : emisija o filmu\nPetar Klaić i Jelena Mijatović\nJedan od najvećih svetskih motivacionih govornika Nik Vujičić, predstavnik čuvenog Standing Rock pokreta Aaron Turgeon, popularni glumac i istaknuti ekološki aktivista Zoran Cvijanović i osnivač Exit festivala Dušan Kovačević učestvovaće u javnoj panel diskusiji na velikoj sceni Srpskog narodnog pozorišta u Novom Sadu u sredu 5. jula.\nKako su najavili organizatori, panel pod nazivom "50 godina od Leta ljubavi - da li je svet zalutao?" počinje od 19 časova i ulaz je slobodan za sve zainteresovane.\nKako je prethodno najavljeno, Vujičić i Standing Rock će 6. jula sa glavne bine Exita, u okviru svečane ceremonije otvaranja pozvati svetske lidere da budu ujedinjeni u naporima da se izbegne ekološka katastrofa koju trenutno proživljavamo.\nAktivisti Standing Rock pokreta nastalog iz istoimenog rezervata plemena Sijuksi, bore se mirnim protestima protiv izgradnje naftovoda koji bi potencijalno ugrozio trećinu vodosnadbevanja u Severnoj Americi.\nIstovremeno, Exit ove godine obeležava 50 godina od Leta ljubavi 1967. godine, kada je revolucionarni hipi pokret promenio svet u mirnoj borbi za ljudska prava, rasnu, društvenu i rodnu ravnopravnost.\nPogledajte Vujičićevu poruku posetiocima Exita, ali i građanima Novog Sada i Srbije:\nPripadnici Standing Rock pokreta su u pažnju svetske javnosti dospeli nakon što su uz mirne proteste i višemesečnu blokadu radova, zimus uspeli da zaustave izgradnju naftovoda u Severnoj Dakoti koji je pretio da uništi ceo ekosistem na njihovoj zemlji!\nPokret je dostigao vrhunac kada je, nakon nasilja privatnog obezbeđenja naftne korporacije prema miroljubivim protestantima iz plemena Sijuks, došlo da ih zaštiti 2.000 veterana američke vojske, koju su napravili živi štit oko plemena.\nNeposredno posle toga ceo svet je prisustvovao istorijskoj sceni, kada su veterani u ime svojih predaka zatražili i dobili oproštaj od plemenskih vođa, za sve zločine i nepravde učinjene protiv američkih Indijanaca.\nOdržan Crowdfunding Bootcamp u Novom Sadu\nCrowdfunding Bootcamp održan je u Startit centru u Novom Sadu. Učesnici su informisani o različitim kampanjama za grupno finansiranje,…\nMeđunarodni Dan planete Zemlje, 22. april, obeležava se različitim manifestacijama i akcijama koje imaju za cilj da skrenu pažnju…\nUčiteljica Vesela Mačkić pokazala je svojim primerom da svako od nas može da učini da njegova okolina bude bolje mesto za život,…


Uhapšen vozač iz Kikinde: Između Stajićeva i Zrenjanina, vozilo usmrtilo pešaka · gradski.online\nUhapšen vozač iz Kikinde: Između Stajićeva i Zrenjanina, vozilo usmrtilo pešaka\nZRENJANIN- Ž.L. (53) iz Kikinde, uhapsila je zrenjaninska policija, zbog postojanja osnova sumnje da je izvršio krivično delo teško delo protiv bezbednosti javnog saobraćaja. Kako je navedeno u saopštenju policije, sumnja se da je vozač, koji je upravljao automobilom ”VW polo”, naleteo na pešaka.\nOd zadobijenih povreda muškarac (55) preminuo je na licu mesta. Saobraćajna nezgoda sa fatalnih ishodom dogodila se u petak uveče, oko 19 časova, na putu između Stajićeva i Zrenjanina.\nPrethodnoDomaćine, srećna slava: Epidemiolozi pozivaju svečare da Nikoljdan proslave u krugu porodice\nSledećeZbog epidemiološke situacije: Bata Krapuc ne slavi Nikoljdan osam dana, trpeza tek za petoro gostiju


Press Online :: Ostali sportovi :: ZVEZDAN TERZIĆ: DAJTE NAM MINISTARSTVO! / print=true\n14. 12. 2006. - Autor: Ž. VUČKOVIĆ\nZVEZDAN TERZIĆ: DAJTE NAM MINISTARSTVO!\nPrvi čovek našeg fudbala na jučerašnjoj skupštini FS Srbije pokrenuo inicijativu da se sportu vrati posebno ministarstvo. FS Srbije zatražio od države da mu se dodeli deset hektara zemljišta na Košutnjaku za izgradnju trening centra.\nPredsednik FS Srbije Zvezdan Terzić na jučerašnjoj godišnjoj skupštini Saveza zatražio je od državnih organa da sport u budućoj vladi Srbije dobije SVOJE MINISTARSTVO!\nKao predsednik sportske organizacije koja okuplja 2.200 klubova, što je ne samo najviše u Srbiji, nego i na Balkanu, Terzić je izneo stav da sport mora da ima samostalan tretman, jer samo tako mogu da budu zadovoljeni interesi i države i sporta.\n- Sadašnje rešenje, po kojem je sport "delio" ministarstvo sa prosvetom, nije dobro ni za sport ni za prosvetu. I kao roditelj troje dece ubeđen sam da prosveta, kao oblast koja uređuje našu društvenu budućnost, zavređuje maksimalnu i samostalnu pažnju.\nNovi grb, zastava i nove prostorije FSS-a\nSkupština FS Srbije usvojila je i novi statut, prilagođen standardima UEFA i FIFA (Srbija je jedna od 39 zemalja koje su usvojile nova pravila), a u skladu sa tim i novi grb i zastavu FSS-a. Novi grb sa četiri bela ocila nalaziće se na crvenoj podlozi oivičenoj zlatnom bojom, dok se u središtu grba nalazi zlatna lopta. Zastava FS Srbije plave je boje, a na sredini se nalazi novi grb. Inače, juče prepodne svečano su otvorene i renovirane prostorije Fudbalskog saveza na Terazijama 35.\nSa Terzićevim mišljenjem složio se i bivši predsednik FSSCG Tomislav Karadžić, trenutno član UO FSS koji je otišao i korak dalje sa stavom da budući ministar sporta mora da bude iz Fudbalskog saveza.\n- Prema nekim procenama preko 300.000 ljudi u Srbiji direktno živi od fudbala i zato pozivam državu da nam pomogne, prvenstveno po pitanju infrastrukture. Jednostavno ne mogu da shvatim da država recimo za Narodno pozorište u Subotici izdvoji 25 miliona, a za fudbal ništa.\nOsim Ministarstva za sport Zvezdan Terzić je istakao da buduća vlada takođe što pre treba da donese Zakon o sportu i time omogući privatizaciju klubova:\n- Zakon nam je neophodan. Bez njega nema napretka, ni za fudbal, ni za ostale sportove. Čekajući reakciju državnih organa Fudbalski savez, kao najveća organizacija, spreman je i da preuzme lidersku ulogu u kreaciji samog zakona.\nPrvi čovek FS Srbije kao jedan od prioriteta istakao je i izgradnju Kuće fudbala i otkrio da je 20. novembra upućeno pismo Direkciji za imovinu Srbije u kojem Savez zahteva od vlasti da joj dodeli deset hektara zemljišta na Košutnjaku, gde bi se gradio trening centar i nacionalna kuća fudbala.\n- Mišljenja smo da je Košutnjak idealna lokacija i sada nam preostaje da uz pomoć države obezbedimo potrebne papire jer je UEFA već izdvojila 800.000 evra pomoći nacionalnim savezima za izgradnju trening centara.\nNa jučerašnjoj skupštini Dejan Stanković je proglašen za najboljeg fudbalera, a Ljubiša Tumbaković za najboljeg srpskog trenera u 2006. godini. Posebna plaketa za izuzetan doprinos razvoju našeg fudbala dodeljena je legendarnom fizioterapeutu reprezentacije Milanu Aranđeloviću Rakiju.\nGosti na Skupštini bili su potpredsednici UEFA Pjer Ravn Omdal i Seneš Eržik, a među mnogim poznatim imenima izdvajamo Dragana Džajića, Dragana Stojkovića, bivšeg selektora Iliju Petkovića, kao i sadašnjeg selektora Havijera Klementea.


Energetskoštedljiva pasivna kuća - Изградити свој дом из снова.\nEnergetskoštedljiva pasivna kuća\nNaša kompanija je specijalizovana za izgradnju energetski štedljivih pasivnih kuća. Za izgradnju mi koristimo najnaprednije tehnologije u ovoj oblasti, ekološke materijale i kompleksna inžinjerska i arhitektonska rešenja. Ovo nam omogućava da maksimalno smanjimo potrošnju energije u kući a njenom vlasniku – da na tome uštedi značajna sredstva. Pri zajedničkoj upotrebi alternativnih izvora energije kao što su: energija sunca, vetra i geotermalnih izvora, pasivna kuća daje mogućnost za dobijnje delimične ili potpune energetske nezavisnosti.\nPrednosti pasivnih kuća\nU kontekstu velikih rashoda i gubitaka energije pri stalnom rastu njene cene, koncepcija izgradnje pasivnih kuća, privlači pažnju sve većeg broja vlasnika nekretnina i lokalnih vlasti. Razlog za ovaj naglo povećan interes je veoma jednostavan – energetski efikasne kuće uklanjaju niz problema ne samo po pitanju uštede, već i po pitanjima ekologije i zaštite životne sredine.\nZa razliku od obične kuće, pasivna kuća ima niz prednosti:\nUšteda energije i energetska nezavisnost\nViše od deset puta smanjenje upotrebe energije za potrebe klimatizacije ili grejanja. Energetski štedljiva pasivna kuća pruža mogućnost odbacivanja centralizovanog snabdevanja energijom, koristeći jedino energiju koju generiše sama kuća.\nEkološki čisti materijali, koji se koriste pri gradnji ne predstavljaju opasnost za zdravlje ljudi, a hermetičnost zgrade i korišćenje sopstvenih izvora energije ne šteti životnoj sredini i sprečava emisiju CO2 u atmosferu, koji se pojavljuje kao proizvod sagorevanja radi grejanja u običnim zgradama.\nКomfor i korist za zdravlje\nU kući se stvara prijatna mikroklima, koja stvara komforan i prijatan ambijent za zdravlje onih koju u kući žive. Higijenske karakteristike vazduha zbog dezinfekcije i ozoniranja, dobro utiču na alergije.\nOsnovni principi projektovanja pasivne kuće\nKoncepcija pasivne kuće se zasniva na postizanju maksimalne energetske efikasnosti zgrade, u uštedi novca za račun smanjenja potrošnje energije i brige o životnoj sredini.\nVisoka efikasnost uštede energije pasivne kuće se bazira na sledećim principima:\nRacionalno planiranje u prostoru i pravilna orijentacija prema stranama sveta.\nProstorno-plansko projektovanje, koje podrazumeva kompaktnost i pravilnu geometriju zdanja radi smanjivanja gubitka toplote.\nPasivno korišćenje solarne energije i njeno akumuliranje.\nKorišćenje visokoefikasnih toplotno-izolacionih materijala u mnogo-komponentnim fasadama, temeljima i krovnim sistemima. U pasivnim kućama koeficijent toplotne-provodivosti ograđujućihkonstrukcija ne prelazi 0,15 W/(м·K). Koeficijent toplotne-provodnosti prozora ne sme prelaziti 0,8 W/(м·K).\nKorišćenje kontrolisanog ventilacionog sistema za dotoka-izvlačenje vazduha sa rekuperacijom, koja omogućava minimalizovanje troškova grejanja. Zahvaljujući ovakvom sistemu, vazduh ulazi u kuću sa temperaturom približnom unutrašnjoj temperaturi kuće i ne zahteva dodatno grejanje ili hlađenje.\nHermetičnost zgrade – оtsustvo termičkih mostova i nekontrolisanog gubitka toplotne energije u materijalima i sastavima. Specijalni proračun temperaturnog polja omogućava da se uklone loša mesta u konstrukciji i njihovu kasniju optimizaciju.


Milioni ljudi u Indiji vežbanjem obeležili Medjunarodni dan joge\nBeta\t 21. juna 2016. 10:05\nViše miliona ljudi širom Indije danas je učetvovalo u obeležavanju Medjunarodnog dana joge.\nIndijski premijer Narendra Modi pridružio se masovnom času joge sa 30.000 djaka i drugih stanovnika u severnom gradu Čandigaru.\nPre početka vežbanja danas Modi je pozvao ljude da uključe jogu u svoj svakodnevni život, i rekao da se u vežbanju joge, koja je nastala u drevnoj Indiji, ne pravi razlika izmedju siromašnih i bogatih i da je ona dostupna svima.\n“Joga obezbedjuje zdravlje svima bez ikakvih troškova i ne diskriminiše izmedju bogatih i siromašnih”, rek je Modi učesnicima današnjeg vežbanja.\nSlična vežbanja joge organizovana su danas u selima i gradovima širom Indije. Prošle godine Ujedinjene nacije proglasile su 21. jun Medjunarodnim danom joge.\nNa zidu zgrade Ujedinjenih nacija u Njujorku projektovane su razne joga poze da istaknu ulogu koju joga može da ima u ostvarenju ciljeva održivog razvoja medjunarodne organizacije. Ispred zgrade UN danas će biti obeležen Medjunarodni dan joge demonstracijom indijskog majstora joge Jagi Vasudeva, poznatog kao Sadguru, i muzičkom inkantacijom.\nU glavnom radu Indije Nju Delhiju stotine hiljada ljudi okupilo se na nekoliko mesta u parkovima i na centralnom trgu gde je vlada organizovala masovno upražnjavanje joge.


Lutovac: DS nije igraonica, fer izbori ili pobuna | Novinska agencija Beta\nPOLITIKA | 24.02.2021 11:15 > 24.02 11:15\nPredsednik Demokratske stranke (DS) Zoran Lutovac, izjavio je danas da je rešenje Ministarstva za državnu upravu kojim se odbacuje zahtev Branislava Lečića za preuzimanjem stranke bilo očekivano, ali da je namerno doneto s velikim zakašnjenjem kako bi se nanela šteta DS-u.\nLutovac je u intervjuu agenciji Beta kazao da je Ministarstvo moralo odmah da odbaci "falsifikate" pojedinih bivših funkcionera i članova DS koji su pokušali da preotmu stranku.\n"Odluka Ministarstva se odnosi na Branislava Lečića i sve koji su mu pomagali u organizaciji i promociji nelegalnih radnji. Oni više nisu u DS-u i za nas više nisu tema. Nadam se da posle ove odluke neće biti ni medijska tema", rekao je Lutovac.\nDodao je da je sada članstvo i rukovodstvo DS-a homogenizovano i da će još odlučnije krenuti u reformu stranke i prekinuti sa starim praksama koje su "udaljile birače" od stranke.\n"Ostajemo otvoreni, pre svega, prema gradjanima, udruženjima i organizacijama koje su spremne da se na tim principima ujedinjuju", naveo je on.\nLutovac je kazao da je DS sačuvana od nasrtaja spolja i iznutra, i da su se "razdvojili" od onih koji bi "nastavili po starom".\n"Obnavljamo odbore širom Srbije, pripremili smo izmene Statuta koje će nam omogućiti da budemo mobilniji i efikasniji, resorni odbori rade punom parom, nalazimo se u prvim redovima svuda gde gradjani traže svoja prava, prilaze nam novi ljudi željni borbe suštinske promene", rekao je predsednik DS.\nUpitan da li postoji mogućnost da se u DS vrate članovi koji su u prethodnom periodu bili uz Branislava Lečića, Lutovac je kazao da "stranka nije igraonica u koju ulaziš i izlaziš kako ti se prohte".\n"Postoje pravila i propisi koji se moraju poštovati. Svi oni koji su isključeni iz stranke ili će biti isključeni zato što su organizovali, aktivno učestvovalii, podržavali i promovisali lažne izbore u stranci krenuli su nekim svojim putem nanoseći veliku štetu DS-u i nisu više poželjni", objasnio je on.\nGovoreći o pripremama za predstojeći dijalog vlasti i opozicije oko izbornih uslova, Lutovac je rekao da je najvažnije da opozicija sinhronizuje svoje delovanje i jedinstveno se suprotstavi "verbalnom, pravnom i fizičkom nasilju ovog režima".\n"Pozivam i apelujem na sve da javni interes stavimo ispred stranačkog i pojedinačnog. Pozivam i udruženja, pokrete, inicijative da se u potpunosti posvetimo gradjanima. Najpreči javni interes u ovom trenutku je da se što pre promeni ovaj kleptokratski režim koji je opustošio Srbiju", istakao je lider DS.\n"Mada bi dobra poruka bila da se već u ovoj fazi borbe za normalnu Srbiju postigne što veći stepen jedinstva", ocenio je Lutovac.\nKomentarišući predlog Narodne stranke da opoziciju u dijalogu s vlašću predstavljaju nestranačke ličnosti poput Bojana Pajtića i Slobodana Samardžića, Lutovac je kazao da je to pitanje "izvedeno".\n"Drugim rečima, tek kada se usaglasimo šta je ono što zastupamo i ko u tome učestvuje možemo da se dogovaramo o tome ko će da bude pregovarač", kazao je predsednik DS.\nNa pitanje Bete da li i pod kojim uslovima postoji mogućnost saradnje sa strankama koje nisu bojkotovale izbore, Lutovac je rekao da medju tim strankama i dalje postoje oni koji smatraju da na izbore treba izaći bez obzira kakvi će biti uslovi.\n"Saradnja sa njima nije potrebna, jer se ne borimo za istu stvar. Saradnja sa njima bila bi gubljenje vremena", ocenio je lider DS.\nDodao je da medju onima koji nisu bojkotovali izbore postoje i oni koji smatraju da je to bila greška i da je važno izboriti se za slobodne i poštene izbore.\n"S njima je saradnja moguća jer se jača pregovaračka pozicija važna za ostvarenje tog cilja", objasnio je Lutovac.\n"Crvena linija je da se poštuju Ustav i zakoni ove države koji garantuju gradjanima da se slobodno i tajno izjašnjavaju, bez pritisaka i ucena i da imaju pravo na potpuno, istinito i blagovremeno informisanje. Ako toga nema, nema ni slobode, ni vladavine prava. I tu se ne radi više o bojkotu nego o pravu na gradjansku neposlušnost, pa i pobunu", zaključio je Lutovac.